
Mitropolitul Silvestru protector al culturii și artei bisericești 
(Frescă în porticul corpului stâng din Palatul Mitropolitan dela Cernăuți. Dela dreapta spre stânga: pictorii Bucevschi și 
Maximovici, autorul frescei, sculptorul I. Pâşlea, Mitropolitul cu pictorul vienez Iobst!), compozitorul Isidor Vorobchievici 
cu doi studenți în teologie şi directorul tipografiei « Mitropolitul Silvestru », Dimitrie Bucevschi) 


BUCOVINA 


« Nu este ram de activitate artistică și intelec- 
tuală » — ne spune d-l 1. Nistor întrun cuvânt 
festiv 2) — « care să nu fi avut reprezentanții ei de 
marcă și în mica, dar așa de frumos înzestrata 
Bucovină. 

Vieața politică și culturală și-a găsit exponenții 
în Doxachi Hurmuzachi ȘI distinșii săi fii. Biserica 
a avut un mare purtător de grijă în figura impună- 
toare a Mitropolitului Silvestru. Cercetările :sto- 
rice au fost reluate și duse mai departe de Eu- 
doxie Hurmuzachi și Dimitrie Onciul :). Vieaţa 
literară a găsit vrednici reprezentanți în entu- 
siasmul poetic al lui Petrino şi George Popovici, 
în folcloristul Sim. Florea Marian, în neobositul 
preot cărturar Constantin Morariu. Pictura a 
găsit reprezentanți apreciați în Epam. Bucevschi, 
Zugravul catedralei ortodoxe din Zagreb... iar 
arta muzicală la rândul ei, și-a atins culmea per- 


') Venit la Cernăuţi pentru a restaura pictura Catedralei 
după moartea pict. Bucevschi. 

*) Rostit la Fundaţia Dalles în ziua de 24 Iunie 1933 la 
semicentenarul morții lui Ciprian Porumbescu (vezi rev. 
« Junimea literară » din 1933, pag. 150 şi urm.). 

*) Iar noi mai putem adăuga și numele I. Nistor. 


ÎN PICTURĂ 


fecțiunii în geniile creatoare ale lu Ciprian Po- 
rumbescu, ludor Flondor și Eusebie Mandi- 
cevschi. 


Nume ca Hurmuzachi, Silvestru, Petrino, Ma- 
rian, Bucevschi, Porumbescu, Flondor, Mandi- 
cevschi ș. a. au intrat în condica neamului, iar 
operele lor au trecut de mult în patrimoniul 
comun al artei și științei românești », 


In cele ce urmează mi-am propus a prezenta 
cetitorilor noştri una din aceste mari figuri ale 
trecutului nostru bucovinean: pictorul Epami- 
nonda Bucevschi, care cu toate ca fost elev 
apreciat al marelui pictor german Anselm Feuer- 
bach, că a creat opere de valoare neperitoare și 
cu toate meritele ce și le-a câștigat și în România 
de ieri, a rămas aici aproape necunoscut. 


In afară de Academia Română, care păstrează 
câteva facsimile și copii făcute de Bucevschi în 
legătură cu portretul lui Ştefan cel Mare, niciun 
muzeu, nici muzeul Simu, nici muzeul Kalin- 
deru, nici muzeul Toma Stelian și nici măcar 
Pinacoteca Statului din Ateneu nu posedă vreun 
tablou de Bucevschi, și nici o revistă de artă sau 
cultură nu-i amintește numele. 


IN'a figurat nici măcar la expoziţia retrospectivă 
dela Ateneu din Decemvrie 19271). 

Il întâlnești doară în Enciclopedia lui Diaco- 
novici sau în Dicţionarul enciclopedic al lui 
Candrea-Adamescu, unde în 3 rânduri ni se dau 
câteva note biografice. 

E cunoscut și apreciat numai în patria sa mai 
restrânsă, în Bucovina, unde se mai găsește încă 
O parte a operelor sale. 





Tatăl pictorului Ep. Bucevschi, de un pictor necunoscut 


Admiratorii săi bucovineni au aranjat la Cer- 
năuți două expoziţii Bucevschi: una dela 7 Noem- 
vrie până la 1 Decemvrie 1920 și alta dela 10 
Mai până la 1 lunie 1925. 

La prima expoziție au putut fi admirate 108, 
iar la a doua 47 din tablourile sale. 





1) Scuza pe care o întâlnesc în albumul acestei expoziții, 
că apelurile n'ar fi obținut destulă solicitudine din partea 
posesorilor de lucruri artistice, nu prea încape. Chiar dacă 
astfel de apeluri ar fi fost cunoscute posesorilor de piese 
Bucevschi, se cerea cam prea mult să-și trimită tablourile pe 
cheltuiala lor la București unor persoane pe cari nici nu le 
cunoşteau. 


La împlinirea a 40 de ani dela moartea lui, 
revista Făt-Frumos, a profesorului universitar Leca 
Morariu din Cernăuţi, a publicat un număr co- 
memorativ, reproducând și unele din operele lui 
Bucevschi, iar Municipiul din Cernăuţi i-a dat 
unei străzi din centru numele lui. 

Asupra vieții și operelor lui au scris bucovinenii: 
teologul Tit Popescul!), profesorul Eusebie Soro- 
cean *) şi profesorul universitar dr. Orest Luţia 2). 

Tit Popescul, la moartea lui Bucevschi, student 
în teologie, mai târziu paroh la Ilișești, va fi primit 
informaţii dela însuși Mitropolitul Silvestru, prie- 
ten devotat al decedatului pictor și în măsură a 
cunoaște multe detalii din vieața acestuia. 

Dr. Orest Luţia, profesor universitar "pentru 
istoria artelor la Universitatea din Cernăuţi, era 
poate cel mai chemat a ne da o biografie completă 
a marelui nostru artist. Decedând însă prea tim- 
puriu, nu ne-a dat decât o conferință, cu apre- 
cieri juste asupra operelor sale. 

Primind o parte din corespondența lui Bucev- 
Schi și câteva acte oficiale, ce s'au păstrat dela el, 
dela prietenul meu dr. Emilian Prodanciuc, Pre- 
ședinte de Tribunal, și cunoscând unele detalii 
din vieața lui Bucevschi, din experiență, m'am 
hotărît a le da în vileag pentru a contribui cu 
câteva pietricele la tabloul mozaic al vieţii şi 
operei acestui artist, care mi-a fost rudă de 
aproape, tablou ce va trebui să fie desăvârșit de 
un cunoscător al picturii și maestru al scrisului. 

Fie ca expunerile mele să mai aibă și darul de 
a trezi interesul întregii Românii pentru acest 
fiu al ei, de care poate fi mândră. 

A. Origina. După tradiția familiară Bucev- 
schenii sunt originari din Galiţia. Pe vremuri, 
încă în timpul stăpânirii moldovenești, să fi venit 
3 frați în părțile noastre (Bucovina), așezându-se 
unul din ei la Jadova (județul Storojineţ), altul 
la Pătrăuți pe Suceava (județul Suceava) și al 
treilea la Ilișești (județul Suceava). De fapt pur- 
tători ai numelui Bucevschi se găsesc până astăzi 
în aceste 3 comune. 

Încă dela anexarea Bucovinei, mai precis dela 
desființarea mânăstirii din Ilișești, preoții acestei 
comune aparțineau familiei Bucevschi. Pe paro- 
hul loan Bucevschi, căsătorit cu Aritina (născută ?), 
il aflăm în anul 1786 păstorind la Ilișești 122 





1) Articolul Epaminonda Bucevschi (1843—1891) în « Că- 
lindarul » pe anul 1892, redactat Și editat de Societatea teolo- 
gilor din Cernăuți « Academia Ortodoxă », pag. 105—109. 

2) Broșura Pictorul academic Epaminonda Bucevschi, repro- 
ducere din « Glasul Bucovinei», Cernăuţi 1920, 20 pagini. 
Această broșură conține pe lângă alte detalii aproape întregul 
articol dela nota 1. 

) Contribuiri la vieața şi activitatea pictorului E. A. Bu- 
cevschi, conferință ținută cu ocazia serbării comemorative în 
7 DNoemvrie 1920, publicată în ziarul « Glasul Bucovinei» 
1920, Nr. 564—s66. 


familii cu  rrgo suflete până la 2 Octomvrie 
1817, când moare 1). Lui loan Bucevschi i-a 
urmat în parohie fiul său Gheorghe, născut după 
conscripția parohială din Ilișești la 1782. Alt fiu 
al lui loan Bucevschi, cu numele Iordachi, e 
deaşișdere preot mirean 2), alți 3 fu devin că- 
lugări: Gherontie la Mânăstirea Dragomirna, Ni:- 
fon și Isaie la Mânăstirea Slatina. Referitor la 
Gheorghe Bucevschi ni s'au păstrat mai multe 
documente, interesante și pentru trecutul Buco- 
vinei. Astfel, printr'un certificat dat de şcoala 
cesaro-crăiască a orașului Suceava, din 25 Iulie 
1798, iscălit de « Oberlehrer »-ul Leopold Balinth 
și de faimosul Mich. Theil 5) «2-ter Lehrer», se 
adevereşte « spre recomandarea sa cea mai bună că 
Gheorghe Bucevschi în vârstă de 20 ani, de religie 
greco-neunită, născut la Mitocul Dragomirnei î), 
a luat parte la cursurile celor 3 clase germane 
câte un an cu sârguință și după dovezile aduse 
la ultimul examen din clasa III-a a învățat obiec- 
tele predate, și anume: catechismul greco-neunit, 
bine; morala creștinească, bine; traducerea manua- 
lelor, mijlociu; caligrafia ȘI ortografia precum ȘI 
scrisul după dictat, bine; gramatica germană ȘI 
matematica, bine; psaltirea și ceaslovul şi cân- 
tecele bisericești deplin bine și a manifestat în 
purtarea sa moravuri lăudabile ». 

Gheorghe Bucevschi se căsătorește cu Maranda 
Bândas, născută la 1786. După un decret 5), dat în 
Rezidenţia Episcopiei la Cernăuţi, în ziua de 3o Ghe- 
narie 1806, la Nr. 569 din 1804, scris cu frumoase 
litere inițiale în colori și iscălit de Episcopul de 
atunci Daniil Vlahovici 5), Gheorghe Bucevschi 
a fost hirotonisit de acest episcop cîntâiu ceteţ, 
ipodiacon, diacon și la 27 Iulie 1802 preot desă- 
vârșit » şi e orânduit «după cererea cucernicului 
paroh (al) locului Ioan Bucevschi ca « vicarius » la a 
treia parte de poporeni și de venituri parohialni- 
cești la Ilișești și ca păstor (al) sufletelor locuito- 
rilor din subnumeralnicul sat Brașca pe cele 12 
fălci de pământ și cu toate obișnuite(le) venituri 
preoțești după taxă ». 

) După normaliile Diecezei ort. rom. a Bucovinei, com- 
puse de consilierul consistorial Miron Călinescu (1777—1886). 

2) Născut la 1793, căsătorit cu Paraschiva Bendevschi, 
devenită mai târziu, după moartea soțului ei soția învățătorului 
Ţurcan din Fundul Moldovei, întemeietorul familiei cu ace- 
laşi nume. Pr. Iordachi Bucevschi e scriitorul unui catehism 
cu întrebăm şi răspunsuri. Manuscrisul din 1813 e în pose- 
Siunea mea. 

) Care pedepsea elevii pentrucă vorbeau româneşte, pu- 
nându-le în spate o tablă de lemn cu desemnul unui măgar. 

1) Poate că părintele său Joan va fi fost la naşterea fiului 
său Gheorghe, preot la Mitocul-Dragomirnei, sau soția sa 
Aritina va fi fost originară din acel sat. 

5) Ce se găsește în mâinile d-lui Dimitrie Bucevschi, direc- 
torul Tipografie: « Mitropolitul Silvestru » din Cernăuţi. 

%) De origină sârb. Episcop al Bucovinei dela 1789—1822. 


7 


Printr'un  «consistoricesc Decret», ieșit din 
« Cănțţelăria episcopescului Consistoriu al Is, E. 
Bucovinii » cu data Cernăuţi 19 Iulie 1818!) și 
iscălit de același episcop, preotul Gheorghe Bu- 
cevschi, — « cu privire la buna cuviința, vrednicia, 
cinstita purtare și râvnitoarea silință întru împli- 
nirea datoriilor și slujbelor, care în vreme de 15 
ani ca vicarius la biserica hramului Adormirii 
Născătoarei de Dumnezeu din satul Ilișești cu 
faptele sale după pildă a arătat, —e orânduit ȘI 
după a sa cerere e așezat paroh al numitei biserici 
Și Satului Ilișești», 

In acest decret se arată și veniturile, de care 
avea să se bucure în noua sa funcție ca paroh: 
« Orânduita mijlocire a ţinerii traiului Cucerni- 
ciei Sale după Rangul preoţesc spre Evlavie și 
Cinste Cinului și a legii să aibă Cucernicia Sa 





Mama pictorului Ep. Bucevschi, de un pictor necunoscut 


fără vreo micșorare și fără pricinuita schimbare 
ori sub ce nume, scopos sau chipuri de privatnice 
învoiri ar fi drept după Înaltul Plan a(l) Regulii 


1) În posesiunea aceluiaşi domn, Dimitrie Bucevschi. 

Clhrosului adecă: o sesie de pământ roditor de 
44 iochuri adetiul (adiutul?) 1) preoţesc pe an 
și venitul de pe Epitrahil după stări și nici mai 
mult, nici mai puțin, ci drept după 'hotărâta ȘI 
așezata taxă, așișdere acele câte 2 zile de lucru 
dela cei ce au, cu trăsuri, și dela cei ce nu au 
trăsuri, cu mânile pe deplin să aibă Cucernicia 
Sa dela fieștecare poporean al său spre folositoare 
ajutorinţă ». 





Ep. Bucevschi stud. teolog (1863—1867) 


lar în ce privește îndatoririle ce-i incumbă 
noului paroh, decretul dispune: « Ma: departe este 
Cucernicia sa îndatorit a înplini slujba chemării 
sale aceștia cu râvnitoare silință în toată vreme(a) 
fără împedecare, neadormită privighere și purtare 
de grijă pentru paza sufletelor credincioșilor să: 


Semnătura pictorului Bucevschi 
(într'o scrisoare fără dată) 


poporeni și pentru buna povățuire (a) lor în nă- 
ravurile cele cinstite, în toate faptele creștineşti, 
în vieaţa cea fără prihană, pomenire și în credință 
ȘI credincioasă supunere către A. S. întru tot 
prea înalta împărătească Mărire, și către toate 
stăpânirile pazei (păcii ?), dragostei și iubirii unul 
altuia și în toată vieţuirea cea cinstită și plăcută 
întru tot puternicului Dumnezeu. 

ȘI întru toate are să se ţie Cucernicia Sa de 
predanule și aşezările sfinților Apostoli și a pur- 
tătorilor de Dumnezeu părinți, care nouă celor 


1) Poate dela latinescul adjutum -- ajutor. 


fiitori întru pravoslavnica credință (n) au dat 
precum a învăța, așa și însuși a face, ca să fie 
pildă de tot lucrul bun ». 

Acest Gheorghe Bucevschi păstorește Ilișeștii 
până la 12 August 1846, data morții sale 1), 

După un certificat de botez — scris în limba 
oficială de atuncea, cea germană — cu data Ili- 
șești 1 Iulie 1842, iscălit de acest « Georg Buc- 
zewsky », fiul său și al soției sale Maranda, năs- 
cută Bândas, cu numele Dimitrie, s'a născut la 
9 Martie 1817 în casa cu Nr. 105 și a fost botezat 
de bunicul său, parohul « loan Buczewsky». 

Acest Dimitrie Bucevschi, născut la 1817, avea 
să devină tatăl pictorului Epaminonda Bucevschi. 

Nu numai preotul Ioan Bucevschi și Gheorghe 
Bucevschi, dar și fiul acestuia Dimitrie, a fost 
paroh la Ilișești. 

Într'o cerere, redactată asemenea în limba ger- 
mană și adresată Consistorului din Cernăuţi, pro- 
babil la 1868, parohul Dimitrie Bucevsch: solici- 
tând parohia Mahala, arată că a fost sfințit preot 
la 1842, a fost numit mai întâi preot de autor 
la Tereblecea cu Berlinți și Stârcea și apoi paroh 
la Ciocănești. Din lipsă de preoți a trebuit să 
păstorească și parohia Dorna-Cândrenilor « deren 
Seelsorge mit grossen Schwierigkeiten und mit 
vielem Kostenaufwande verbunden war » 2). 

Pentru a administra mai lesne aceste 2 parohii 
atât de îndepărtate una de alta, se va fi așezat 
la Iacobeni, care aparținea poate parohiei Ciocă- 
nești și astfel copilul său cel mai mare: « Epami- 
nonda » s'a născut în această localitate. 

Tot din această cerere rezultă că în anul 1848 
Dimitrie Bucevschi s'a mutat ca paroh la Ilișești. 
Despre activitatea sa în această comună ne spune 
următoarele : 


!) «K. K. Bukowinaer Stadt- und Landrecht v-ul din Cer- 
năuți transmite succesiunea după decedatul Gheorghe Bu- 
cevschi cu Nr. 1.618 şi 3.421 din 19 Iunie 1850, următorilor 
descendenți: 1) Emanuil (Mandachi); 2) luliana căsătorită 
Gavril Dan din Părteşti-de-Sus; 3) Elisabeta, căsătorită cu 
preotul Nicolai Ilaşciuc-Drăgoeşti; 4) Copiilor Alexandrei 
(sau Ruxandei€) căsătorită Teodor Dașchevici din Vama: 
(Ermolai, Iuliana, Eugenia, Eufrosina, Eusebia şi Christina); 
5) Dimitrie; 6) Panoria, căsătorită loan Goraş din Siret; 
7) Nicolai; 8) Zenobia, căsătorită G. Popescul din Horod- 
nicul-de-]Jos; 9) Ioan (dascălul din Ilișești); 10) Eugenia, căsă- 
torită cu preotul Nicolai Bacinschi, care a urmat ca paroh 
la Ilişeşti și 11) Smaranda, căsătorită Vladimir Popovici (£) 
din Vama (9) decedată la Cândreni (£). 

Dela acești copii descind familiile: Bucevschi-llişești, 
Blându-Bosanci, Sârghi-llişeşti, Velehorschi-Berchișeşti, So- 
rocean-Rădăuţi,  Gheorghian-Comănești,  Bărgăuan-Bosanci, 
Goraş-Putna, Reuţ-Frătăuţi, Bacinschi-Ilișești, Gorcea-Co- 
stişa, Malcinschi-Moldoviţa,  Cosmiuc-Şipeniţ, SŞandru-lli- 
şești, Dan-Cârlibaba și altele. 

2) A cărei păstorire a fost împreunată cu mari greutăți şi 
multe cheltueli. 


«Ca preot, având menirea de a promova din 
toate puterile binele obștesc, m'am silit și am 
căutat anume ocazie de a-mi împlini conștiin- 
cios această datorie a mea. Fără înconjur pot să 
răspund înaintea conștiinței mele, că dela ve- 
nirea mea la Ilișești ca paroh mam folosit de 
orice ocazie de-a convinge pe săteni de nece- 
sitatea (înființării) unei școli în sat. In sfârșit 
am izbutit a-i hotărî pe săteni la acest lucru și 
pentru a le înlesni chestiunea școlii am pus sa- 
tului la dispoziţie fără plată timp de 2 ani casa 
mea cu Nr. 329 pentru a instala școala. Dovedesc 
aceasta cu recunoştinţa înaltei administrații a 
Bucovinei, anexată sub lt. ]). 

Sunt mai departe liniștit în con- 
știința mea că școala înființată nu- 
mai prin străduința mea, nu numai 
că am supraveghiat-o, dar că m'am 
și silit să devină o școală model. 
Această grijă a mea a fost răsplă- 
tită de către lăudabila diregătorie ju- 
dețeană printr'o recunoștință pe care 
binevoiţi a o vedea din adresa ane- 
xată la litera k) », 

Preotul Dimitrie Bucevschi n'a 
fost însă numai un părinte adevărat 
al turmei ce i-a fost încredințată, 
dar și un exponent intelectual de 
seamă. Interesant în această privință 
e următorul pasaj al acestei cereri: 

« Capacitatea mea de a aduce o 
contribuție binevenită pentru orga- 
nizarea noastră bisericească, a fost 
recunoscută de către înalt venera- 
bilul ordinariat (episcopie) în adresa 
(sa) din 1o/22 Martie 1864, Nr. 142, 
către prea venerabilul protopresvi- 
ter al Sucevei, d-l Gheorghi Gri- 
gorovici, când a fost vorba de a 
obține autonomia bisericească și a- 
nume când în această adresă înalt 
venerabilul ordinariat mă numește 
pe nume, ordonând numitului Domn 
protopresviter de a mă învita să iau 
parte la această lucrare. Am acceptat această 
invitațiune a prea venerabilului Domn protopres- 
viter înaintând înalt venerabilului ordinariat o 
proprie a mea lucrare asupra autonomiei bise- 
ricești ». 1), 

Acest atât de vrednic preot Dimitrie Bucevschi, 
a cărui amintire se păstrează încă și astăzi în 
Ilișești sub numirea de « Preotul Dumitrache », 
și soția sa Alexandra, născută Săvescul (nu Pa- 
raschiva, cum greşit arată profesorul Eusebiu So- 
roceanu) născută la 1824, au avut următorii copii: 


1) Probabil răspunsurile ia cele «7 întrebări cardinale », 
date la 9/21 Ianuarie 1864 de episcopul Hacman, pentru 
organizarea administrativă a bisericii ortodoxe din Bucovina. 

Epaminonda, cel mai mare, născut la Iacobeni la 
19 Februarie/3 Martie 1843, apoi o soră, Vero- 
nica 1), fratele Dionisie 2) și surorile Eufrosina 2), 
mama mea Olimpia 4), Elena 5) și Ecaterina 6). 

Și tânărul Epaminonda Bucevschi fusese de- 
stinat de părinții săi pentru cariera preoțească, 
dar geniul său răzbate de timpuriu și Epaminonda 
se decide pentru artă, 


B. Epoca studiilor. I. In Bucovina și Ardeal. 
Studiile primare Bucevschi și le-a făcut la Su- 
ceava. Nu le va fi început la Școala primară din 
Ilișești, creeată, după cum am văzut, de părintele 
său, doarece școala aceasta a fost înființată abia 
în 1859, când Epaminanda Bucevschi era de 16ani. 





Ep. Bucevschi la 1880 (xilografie apărută în revista „Familia“ 1880, Nr. 8) 





1) Născută la 20 August 1847, căsătorită cu preotul Gheor- 
ghe Sorocean Ţ6 Octomvrie 1932 (la Rădăuţi). 

2) Născut la 11 Septemvrie 1849 ț23 Decemvrie 1908 (la 
Comăneşti). 

3) Născută la 20 Iulie 1851, căsătorită cu preotul Dionisie 
Grigorovici încă în vieață la Rădăuți la nepoata ei, soția avo- 
catului Erast Năstase. 

1) Născută la 28 Aprilie 1853, căsătorită cu preotul Gheorghe 
Gheorghian ț 17 Noemvrie st. v. 1877 (la Tişăuţi). 

5) Născută la 1/13 Mai 1855, ț22 Martie 1919 (la Co- 
măneşti). 

&) Născută la 13/25 Ianuarie 1859, căsătorită cu preotul 
Roman Bărgăuan, încă în vieață la fiica ei, soția protopopului 
Eug. Jancovschi, din Cosmin. 


LO 


Talentul său pentru pictură se manifesta încă 
în frageda copilărie. Profesorul Eusebie Soro- 
ceanu 1) ne informează în această privință: « De 
copil mic desemna cu cretă și sineală albastră, 
animale și capete de om, pe zaplazul prisăcii pă- 
rintești din Ihșești, ca elev la școala primară făcea 
din sâmburi de zarzări cercei și din hârtie colo- 
rată costume pentru irozii colindători. Ca elev. în 
clasele inferioare ale liceului arăta o aplecare vie 
pentru desemn » |). 


Epaminonda Bucevschi va fi făcut în anul 
școlar 1860—1861 clasa VI-a la Beiuș, în anul 
şcolar 1861—1862 clasa VII-a şi în 1862—1863 
clasa VIII-a la liceul din Blaj. 

« Şcoala dela Roma-Mică a neamului nostru » — 
cum îl spune Eminescu copilul Blajului —a avut 
o puternică influență asupra sufletului fraged al 
lui Epaminonda Bucevschi. 

Dr. Orest Luţia înregistrează cu privire la im- 
portanța acestei școli asupra desvoltării tânărului 





Bacanal de Bucevschi: 


Liceul l-a început la Cernăuţi. 

Dar în toamna lui 1860 Epaminonda părăsește 
Bucovina din cauza urgiei profesorilor germani, 
pentru a continua, ca mulți alți bucovineni în 
vremea aceea, liceul în Ardeal 2). 

1) Eusebie Sorocean va fi reținut această informaţie dela 
mamă-sa, Veromica Sorocean, sora pictorului, care se bucura 
până la bătrâneţe de o memorie extraordinară. 

2) Sora pictorului, Veronica Sorocean, îmi povestea cu mult 
haz cum fratele ei Epaminonda şi tânărul Mihai Ciupercovici, 
fiul parohulu: Vasile Ciupercovici din Părteştii-de-]Jos, au 
fost trimişi cu unchiul Mandachi Bucevschi (un om înalt 
cât un munte) în Ardeal, pentru a fi înscrişi în vreun liceu. 
După câtăva hoinăreală ardeleană, dânşii s'au întors la [li- 


Epaminonda Bucevschi: « Blajul acesta — a fost în 
calea lui Bucevschi, ca și în calea multora din 
generațiile mai vechi dela noi, fântâna răcoritoare 
cu teiul scăldat în miresme, unde era de poposit 
și bine de-a prinde puteri noui pentru drumul ce 
șerpuia înainte spre orizonturi necunoscute. Da, 
în acest Blaj, în acest leagăn al renașterii române, 
unde s'au perindat într'o strălucită activitate marii 
apostoli ai românismului: Samuil Micu-Clain, 
Gh. Şincai, Petru Maior, Timotei Cipariu și Gh. 
Barițiu, în acest Blaj din care a pornit A. Pumnul 


șești fără de nicio :spravă. Preotul Dimitrie Bucevschi, tatăl 
lui Epaminonda, grozav de înfuriat, i-a trimis imediat înapoi 
şi atunci unchiul Mandachi i-o fi dus la Beiuş. 


pentru a veni la noi și în care A. Mureșianu și-a 
terminat pe vremuri studiile liceale și teologice, 
în acest Blaj, zic, a studiat şi Bucevschi în feri- 
cita etate de 19 și 20 ani, când firea omului este 
impresionabilă ca ceara caldă, când inima și su- 
fletul său se pierd în idealuri și se identifică cu 
dânsele. Influența Blajului asupra lui Bucevschi 
nu se manifestă imediat, ci ea îi pătrunde mai 
întâi sufletul și-i formează mentalitatea pentru 
restul vieţii... Un desemn în cretă neagră și albă 
(cu factură dintr'o vreme mai târzie, iar ca idee 
și proiect numaidecât un ecou al anilor blăjen:) 
reprezintă o ilustrare a imnului Deșteaptă-te Ro- 
mâne. Geniul românesc înfățișat prin un înger, 
înaripat, trezește pe Românul, caracterizat prin 
figura unui țăran, ce se ridică din somnul cel de 
moarte. Îndărătul Românului, se vede un balaur 
svârcolindu-se sub figura scăpărătoare a geniului. 

Pe lângă acest desemn vedem lucrată cu aceeași 
factură, în acelaşi material, o altă compoziţie, tot 
din domeniul național. E ilustrarea baladei Dochia 
de D. Bolintineanu !). 


Aceleaşi urme ale influenței școalei dela Blaj le 
găsim şi în carnetul lui Bucevschi cu desemne 
din Bucovina, purtând data «August până Ia- 
nuarie 1870», care se găsește în posesiunea mea. 
Pe lângă diferite tipuri de țărani și vederi din 
Bucovina acest carnet mai conține și schițe pentru 
poezii de Bolintineanu. 


Crescut în familiara atmosferă moldovenească 
din Ilișești, elev al lui Aron Pumnul la Cernăuţi 
și sorbind apoi din izvorul răcoritor al naționalis- 
mului dela școala din Blaj, nu e de mirare că 
Bucevschi, cu toate că întreaga vieaţă aproape și-a 
trăit-o la Viena între străini, n'a încetat o clipă 
să-și iubească cu duioșie țara, să fie pătruns de 
cele mai calde sentimente naționale, care s'au și 
manifestat în atâtea creații ale sale. Dovadă pen- 
tru aceasta și multiplele legături de prietenie în- 
treținute de dânsul cu atâția distinși Români din 
epoca sa. 

În toamna anului 1863 intră în seminarul cle- 
rical din Cernăuţi și-și termină studiile teologice 
in 1867. 

«În tot timpul petrecut ca teolog» — ne lă- 
murește O. Luţia — « Bucevschi a fost nu numai 
stăruitor ca student și zelos ca teolog, ci totodată 
un entusiasmat adept al artei ce o iubea tot mai 
mult. Și se pare că chiar în timpul studiilor sale, 
arta picturii crescu tot ma: mult, dorul de-a se 
perfecționa, învăluindu-l tot mai tare în mrejele 
sale ademenitoare, din care nu mai putea scăpa 
fără a-și sdruncina rostul vieții sale ». 

În adevăr, Eusebie Soroceanu ne relatează că 
în anul 1865, pe când Bucevschi era în anul al 


1) Ambele desemnuri sunt proprietatea d-lui director de 
liceu Emilian Goraș din Cernăuv. 

II-lea al studulor teologice și învăța istoria bise- 
ricească, a zugrăvit o icoană, care închipuește pe 
Apostolul Petru stând cu cheile în mână lângă 
ușa raiului. Se apropie Papa dela Roma și, cerând 
intrare în rai, se adresează Sfântului Petru cu cu- 
vintele: « Ce ţii în mână cheile, Petre?». Iar Sfân- 
tul Petru cu privirea cam aspră, îi răspunde: 
« În rai voiu să slobod răsăriteana ceată, iar celă- 
lalt nărod, ce în lanțurile Papei este strâns așa 
ușor, eu n'am cu dânșii treabă, ei au chelarul 
lor » 1). 





Bacanta de Bucevschui 


În posesiunea mea se mai găsește un tablou 
reprezentând Invierea (cu semnătura lui Bucevschi) 
și cu datarea 1867. 

Tot în 1867, probabil după terminarea studiilor 
teologice, zugrăvește pe bolta Sfântului altar al 
bisericii din Ilișești, pe cei 4 evangheliști, îngeri 
și decorația, pictură scoasă de sub var în 1925 a), 

În Martie 1868 Comitetul Societăţii pentru 
cultura și literatura română din Bucovina (preșe- 

1) Vezi Sorocean, pag. 8. Acest tablou se găsea în pose- 
siunea părintelui Epifanie Bacinschi din Horodnicul-de-Sus, 
văr şi coleg seminarial al pictorului B. 

2) Comunicarea d-lui protopop Al. Baciu din Ilişeşti. 

dinte fiind Gh. Hurmuzachi, iar secretar Popes- 
cul) îi exprimă lui Bucevschi «teolog absolvat, 
etc., etc., în Ilișești», pentru portretul Mitropoli- 
tului Dosoftei, lucrat după originalul aflător în 
Biserica Sfântului Gheorghe din Suceava, mulțu- 
mită ȘI recunoştinţa cea mai călduroasă » 1). 





Dante în exil de Bucevschi 


Se pune întrebarea cum și dela cine va fi de- 
prins Bucevschi pictura încă pe acea vreme? 

Presupun că încă în timpul studiilor teologice 
va fi făcut cunoștința pictorului vienez (Carol?) 
Arend (nu Arndt cum îl scriu unii), care în anii 
1663 și 1864 zugrăvea iconostasul Catedralei din 
Cernăuți, târnosită la 4/16 Iulie 1864. 

_Dela Arend, care mai târziu i-a devenit un 
Sincer și devotat prieten, Bucevschi va fi câștigat 
primele cunoștințe în ale picturii. Arend a rămas 
și după terminarea Catedralei la Cernăuţi, unde 
îl întâlnim încă în anul 1874, lucrând la portrete 
și la iconostasele bisericilor din Bucovina şi între- 
ținând o vie corespondență cu elevul său Bu- 
cevschi, care se găsea la Viena. 

Trebue deci rectificată afirmaţia profesorului O. 
Luţia, că Bucevschi avu la Viena ca profesor pe 
Arend, Dar profesorul Luţia ne mai spune: «In- 
teresante sunt studiile lui Bucevschi din această 
epocă, anterioară școlirii sale sistematice la Aca- 


1) Vezi Sorocean, pag. 18. 


demia din Viena, fie că pictează pe simple car- 
toane niște garduri umbrite, cu arbori în soare 
sau fântâni și șandramale de pe acasă la Ilișești, 
fie că încearcă cu mult curaj şi cu mână entusias- 
mată a picta după natură portrete de ale rudelor 
sale, surori, cumnate etc. Din această epocă da- 
tează și portretul părintelui său Dimitrie » 1). Bio- 
grafii Popescu și Sorocean adaugă: « Cunoscătorii 
spun cum imita el coloritul intensiv violet şi al- 
bastru al învățătorului său și cum așeza umbrele 
după modul lui Arend». 

Tot din timpul studiilor teologice la Cernăuţi 
datează și cunoştinţa lui Bucevschi cu Eminescu. 
Părintele Ilie Dăian 2) ne relatează următoarea 
comunicare ce i-a făcut-o călugărul Domșa în 
această privință: «L-am cunoscut pe Eminescu 
prin lume 1866. Auzind că-i din Bucovina îl 
întrebai de niște cunoscuți ai mei, foști studenţi 
la Beiuș, unde am fost și eu 1 an. Întrebam anume 
despre un Ciupercovici 2), decedat, și despre un 
Ep. Bucescu, fost pictor, mort și el». Băiatul 
Eminescu 4) spunea că i-a cunoscut. Eminescu 
intrând abia în toamna anului 1860 în liceul din 
Cernăuţi, exact când Bucevschi plecase pentru 
a-Și continua studiile liceale în Ardeal, se vede că 
Bucevschi nu-l va fi cunoscut pe Eminescu, decât 
după întoarcerea dela studiile din Ardeal în cursul 
studiilor sale teologice la Cernăuţi. Probabil atunci 
când Eminescu, după plecarea de vacanțele pa- 
ștelor 1863 acasă, apăruse în primăvara anului 
1864 din nou la Cernăuţi pentru a pleca la sfâr- 
șitul lui Mai 1864 cu trupa Fany Tardini sau în 
Martie 1865, când Eminescu vine la Cernăuţi la 
sfârșitul stagiunii a doua a acestei trupe pentru 
a pleca cu ea, sau când Eminescu vine în toamna 
anului 1865 la Cernăuți pentru a se supune unui 
examen, ca să fie primit elev public, dispărând 
iarăși după moartea lui Aron Pumnul 5), 

Bucevschi termină în anul 1867 teologia la 
Cernăuți și pleacă în anul 1868 la Viena pentru 
a intra în Academia de arte frumoase. 

II. La Viena. Tit Popescu și Eusebie Sorocean 
ne informează: « Dela părinți primi permisia să 
se desvolte în pictură, dela cei ce-l cunoșteau 
primi îndemnările, iar dela consistoriul episcopal 
o bursă și așa pleca entusiasmat la Academia de 
arte frumoase din Viena. Cu câtă duioșie istorisea 
el mai târziu despre timpul acela din anul 1868, 
când a intrat în Academie. Neavând mai înainte 


1) În posesiunea mea. 

2) În articolul său: Eminescu la Blaj, apărut în « Tribuna > 
din Sibiu Nr. 75 din 8 Mai 1go2 până la Nr. 83. 

3) Mihail Ciupercovici, de care am amintit mai sus, paroh 
la Calafindești, decedat în anul 1889 la Cernăuţi. 

1) Pe atunci în vârstă de cam 16 ani. 

5) Mort la 24 Ianuarie 1866. Pentru prietenia lui Bucevski 
cu Eminescu cf. şi articolul d-lui Leca Morariu, Epaminonda 
Bucevschi, în rev, « Făt-frumos», An, VI 1931, Nr. 1. 


studii artistice sistematice, se credea în stare să 
înceapă orice lucru. Idealismul lui îl făcu să în- 
ceapă una din cele mai grele lucrări și iată că 
chiar la începutul carierii artistice suferi o desa- 
măgire. El cunoscu îndată lipsurile sale și se puse 
la muncă serioasă, dar instructivă ». 

Bucevschi sosi la Academie într'un timp foarte 
nepriincios pentru pictură. Prin stilul său strict 
desemnatoric Furich înăbuși în pictură momentul 
curat artistic, rămânând să se strecoare deceniu 
întregi până ce pictura își veni iarăși în fire 1). 

Dar dacă maniera lui Fiirich îi va fi adus lui 
Bucevschi dela început vreo scădere, meritul lui 
e cu atât mai mare, că a știut în urmă să se eman- 
cipeze de stilul preconizat de Furich. 

La Academia de arte frumoase are ca profesori 
pe Wurzinger și Carol Blaas. 


Trei scrisori, una cu data Miinchen 18 Decem- 
vrie 1870 a colegului său de academie, Josef 
Bauer, alta cu data Miinchen 19 Decemvrie 1870 
și din 17 Ianuarie 1871 ale colegului său croat 
Krsujavi, ambii plecați pentru continuarea stu- 
diilor la Academia din Minchen, ne ilustrează 
întru câtva împrejurările dela Academia din Viena. 
Bauer îi scrie: 

«Krsujavi și eu voiam să-ți trimitem desemne 
din Şcoala Raab, dar mergea cam greu, FrOschl 
va avea bunătatea de a lua cu sine fotografii după 
desemne ca să vezi cum se lucrează aici și să te 
poţi orienta după ele. Te vei minuna de deose- 
birea între capetele desemnate la Viena și cele 
de aici». 

lar Krsujavi e mai drastic: 


« Adaug numai puţine cuvinte de compătimire 
că satana bătându-și joc nu te isbăvește de școala 
cea de Dumnezeu blestemată care se chiamă 
Academie. Să-i 1a dracu pe toți proștii, fie ei 
aciuiați la Minister sau la Academia din Viena. 
Dar din nenorocire îi sunt și dracului prea proști, 
Ași înjura ca un vechiu caporal când mă gândesc 
la ghinionul tău, Amice, nu pot să le joci acestor 
pezevenghi o festă și să-ți procuri bani din sursă 
particulară? 40o—so florini ți-ar ajunge aici de- 
plin >, 

Ce ghinion va fi avut atunci Bucevschi nu pu- 
tem ști. Şi Bauer îi scrie în același sens. 

Din aceste scrisori se mai vede cât de iubit 
era Bucevschi de colegii săi. Între dânșii se găseau 
și unii care au ajuns pictori cu renume, cum sunt: 


Carol Probst 2), Andreas Groll 5) și Carol Froschl 4). 


1) Vezi articolul profesorului Eug. Maximovici: Epami- 
nonda Bucevschi, în « Junimea literară » Nr. 2 din Februarie 
1908. 

2) Născut la 30 Iunie 1854, ț ? premiat cu medalia de aur 
la Filadelfia 1878 şi Londra 1884. Lucrări mai mari: & Ver- 
sprechen vor dem Herd» în Galeria din Brinn, portretul 
Arhiducesei Maria Rainer, Galeria Municipiului Viena şi 

Cu privire la acest fapt trebue să subliniem că 
între astfel de eminenți colegi, Bucevschi primește 
la 25 Iulie 1872 certificatul public al Academiei 
cesaro-regești de arte frumoase din Viena în care 





Faianţă de Bucevschi 


se spune că la împărțirea premiilor din anul 1872 
a primit premiul Gundel pentru cele mai bune 
studii generale 5). 

Prin luna Mai 1873, marele pictor Anselm 
Feuerbach €) e numit profesor la Academia de 
Bele Arte din Viena pentru pictură storiografică. 
Bucevschi e printre primii 15 elevi ai acestui 
maestru, Feuerbach n'a putut sosi la timp mai 


cântăreața din lăută (Die Lautenspielerin) în proprietatea 
fostului Împărat Wilhelm II. 

3) Născut la 6 Septemvrie 1850, Ţ 1912, distins cu premiul 
« Reichel » la Viena, profesor la şcoala de arte şi meserii (Kunst- 
gewerbeschule) din Viena. 

4) Născut la 23 August 1848, Ţ ?, distins cu medalia mică 
de aur la Viena, cu medalia mare de aur la Antwerpen şi cu 
medalia mică de aur la Munchen. 

5) Revista « Junimea literară » din 1924, pag. 498. 

5) Născut la 12 Septemvrie 1829 la Speyer, ţ la 4 Ianuarie 
1880 la Veneţia. Anselm Feuerbach e unul dintre cei mai 
mari pictori ai epocii. El reprezintă direcția clasicismului 
târziu. 

potrivit și Bucevschi n'a putut avea un îndrumător 
mai bun decât pe acest genial și nobil artist. 
Feuerbach își avea atelierul în etajul deasupra 
vechi Academii din Iohannisgasse. De elevii săi 
era foarte mulțumit. Ei erau silitori și țineau la 
dânsul. In originalul amintirilor vieții sale 1) ne 





Faianță de Bucevschi 


spune următoarele: « Îmi explic avântul (şcolii 
mele) prin faptul că elevii mei au în fine un în- 
drumător, care chiar dacă nu e atât de tânăr, 
înțelegea să simtă ca un tânăr și care le mergea 
în propriile sale lucrări cu exemplul bun înainte. 
E adevărat că nu exista nici urmă de profesor, dar 
ceea ce profesorul nu putea, realiza tratamentul 
plin de dragoste, stimă și devotamentul elevilor 
săi. Da! Dacă lucrurile ar fi mers numai astfel, 
am fi trăit în epoca de aur, dar de asta s'a avut 
grije ». 

Faţă de cele ce existau până la venirea lui Feuer- 
bach la Viena, un înalt funcţionar ministerial 
apreciază în anul 1874 activitatea școlii lui Feuer- 
bach astfel 2): « E productivă ca o grădină, ce se 
usca ȘI asupra căreia a căzut o ploaie torențială ». 
In August 1874 Feuerbach scrie despre școala sa: 
«Fund oficial constatat că există chiar o înflori- 


1) Kart Quenzel: Anselm Feuerbach ein deutscher Maler. 
Leipzig, Hesse & Becker Verlag. 

2) În Aus Anselm Feuerbachs Vermăchinis. Verlag v.E.A. 
Seemann in Leipzig. 


toare şcoală Feuerbach, intru acum într'un nou 
stadiu. Am obținut unuia (din elevi) o bursă. 
Șapte elevi au încasat prin mine 3.600 florini, 4 
din ei au primit premii. Cu ajutorul meu s'au în- 
ființat afară de cele două ateliere existente alte 8, 
total 10, apoi 3.000 florini în plus bani pentru 
modele ». 

Dar  neintrecutul artist, Anselm 
Feuerbach, desgustat de critica ne- 
dreaptă a operelor, ce le expuse, și de 
felul cum era tratat de autorități, pleacă 
grav bolnav în Martie 1876 și nu se 
mai întoarce la postul său. În afară de 
scurte intervale, el petrece, ca și înainte 
de numirea la Viena, restul vieții sale 
în Italia, dedicându-se exclusiv artei. 

Referitor la epoca vieneză Anselm 
Feuerbach scrie în amintirile vieţii sale: 
«La Viena am fost chemat pentru or- 
ganizarea Academiei, de sigur d-lor 
erau bine intenţionaţi, dar în împre- 
jurările în adevăr turcești nu se putea 
spera un mers cu spor. La Academie 
erau de părere de a putea mâna mai 
repede, înhămând la aceeași trăsură cai 
de birje și de rasă. În Viena n'am fost 
nici om, nici artist, și acum la bătrâ- 
nețe, când alții se opresc și dau îna- 
poi, mă apropiu în plină și liberă bucu- 
rie tinerească de creaţie »... 

Dela maestrul său Feuerbach, Bu- 
cevschi a adoptat multe particularități, 
însușindu-și în mare parte și tehnica 
acestuia, 

Dela acest maestru al stilului clasic 
primi imboldul pentru compoziţii de 
mare stil, ca: Bacanalul 1), Bacanta 2), Dante în 
exil 3), Moartea Cleopatrei 4) și altele. 


Posedăm un certificat al lui: Bucevsch: dela Aca- 
demia de arte frumoase din anul şcolar 1873—1874 
semnat de profesorul său Anselm Feuerbach, care 
îi testează frecvența, dându-și totodată propria 
manu avizul precum urmează 5): « 

« Certificat. Din partea Academiei de arte îru- 
moase cesare regești din Viena se adeverește prin 
aceasta că Epaminonda Bucevschi, născut la Iaco- 
beni în Bucovina, a frecventat școala specială 
pentru pictură istoriografică a acestei academii ce- 
saro-crăiești în semestrul de iarnă şi cel de vară 


1) Cel mai mare tablou al iui Bucevschi, în posesiunea d-lui 
Florea Lupu la Cernăuţi. 

") In posesiunea d-lui Dr. Alexandru de Racotzi-Filip în 
Baia-Mare, Capitala județului Satu-Mare. 

1) Posesorul necunoscut. La moartea lu: B. se afla în po- 
sesiunea sa. 

5) Revista Junimea literară din 1924 pag. 499. 


a anului de studii 1873—1874. Pe lângă silința 
foarte mare, aplicaţia lui a fost foarte bună. Ma- 
nifestă talent pentru pictura istoriografică, este 
capabil de dânsa și a făcut chiar progrese însem- 
nate în direcția aceasta, iar conduita i-a fost deplin 
corespunzătoare legilor academiei ». 


«Un astfel de certificat — continuă profesorul 
O. Luţia — dobândit în cursul special al Acade- 
miei, sub conducerea imediată a maestrului Feuer- 
bach, în geniul picturii istoriografice, care pe 
atuncea trecea de cel mai nobil şi mai greu gen 
de pictură, înseamnă că tânărul artist se devotase 
din toată inima și din tot sufletul lui artei sale 
prin cei 6 ani, ce i-a petrecut la Academia de 
bele-arte ». 

Trebue deci rectificat pictorul Maximovici 1), 
care pretinde că pictura istorică nar fi fost di- 
recția adevărată a pictorului nostru și că domeniul 
său ar fi rămas tablouri de genre. 

E sigur că Bucevschi ar fi realizat în pictura 
istorică opere din cele mai importante, dacă grija 
pâinii de toate zilele nu l-ar fi silit să se ocupe de 
lucrări de genre mai mici şi mai lesne de vândut, 
iar mai târziu de pictura bisericească, pictură 
asemenea mai rentabilă. 

Mai amintim că marele Feuerbach, ca semn 
vădit al aprecierii talentului și al operei lui Bu- 
cevschi, a pictat însuși fața tână- 
rului din mijlocul tabloului «Ba- 
canal », fapt, pe care mi l-a comu- 
nicat chiar Bucevschi cu vădită 
mândrie și satisfacție. 

Bucevschi nu va mai fi urmat 
deci chemării tinerilor săi colegi 
de a se înscrie la Academia din 
Munchen, dar va fi întreprins 
de sigur mai multe călători de 
studii în marile centre de artă 
ale apusului. 

Probabil după cele auzite dela 
Mitropolitul Silvestru, Tit Pope- 
scul şi după el și Eusebie Soro- 
cean ne relatează la acest capitol: 
« Sborul geniului: său îl îndeamnă 
să studieze și prin alte locuri. 
Călători la Munchen, oraş ce es- 
celează prin cultura artelor fru- 
moase, apoi plecă în patria artelor, 
Italia, unde privind și studiind 
operele artistice din antichitatea 
romană, trebue să fi petrecut cele 
mai fericite zile din vieața sa. 
Acolo şi-a cunoscut adevărata chemare de-a de- 
veni un cultivator distins al artei române și vă- 





toate timpurile și locurile, dealul lui artistic se 
clarifică definitiv. Călători apoi în anul 1877 la 
Paris şi se întoarse însoţit de un profesor francez 
la Viena, făcând împreună cu el şi excursu prin 
Germania ». 

În Viena Bucevschi se bucura atât ca artist cât 
și în urma calităților sale sufletești, ca om de o 
deosebită stimă și simpatie în cele mai bune cer- 
curi vieneze, și cu atât mai mult la membrii colo- 
niei române. Bucevschi avea chiar în timpul stu- 
diilor un atelier modest, datorit poate maestrului 
său Feuerbach, și lucrările sale erau apreciate de 
cei ce aveau ocazia să le vadă. 

El devine un membru apreciat al Societății 
Albrecht Diirer, în care erau primiți numai pictori 
consacraţi. 

Colonia română din Viena era și atunci destul 
de numeroasă. 

Între Românii de vază stabiliți la Viena era: 
Dr. Vasile Grigoroviţa 1), care funcționa în Mi- 
nisterul de Interne ca traducător al legilor impe- 
riale, fratele său Mihai 2), Nicolae Teclu%) și 
alții. Bucevschi era împrietenit cu toți. Pe tinerii, 
veniți pentru studii, îi primea ca pe nişte frați. 


1) Soţul venerabilei noastre matroane, d-na Oiga Grigoro- 
vița din Cernăuţi, fericita posesoare a unei serii de valoroase 
tablouri ale lui Bucevschi. 


Casa părintească din Ilişești, de Bucevschi 


2) Magistrat la Kornnenburg, apoi procuror la Tribunalul 
Suceava. 


3) Născut la 1839, ț 1916, chimist român, profesor lia 
Academia Comercială din Viena şi la şcoala de bele arte, 
chimist al Monetăriei Statului, membru al Academiei Române 


(1879). 


zând încă şi lucrările celor mai mari pictori din 


:) În articolul: Pictorul Bucevschi, în revista « Junimea 
literară > 1908, pag. 33. 

Pe acea vreme își făceau studiile la Viena dintre 
bucovineni: Teodor V. Ştefanelli 1), Vasile Mo- 
rariu 2), Alexandru Chibici-Revneanu, loan Lu- 
ţia 5), Ilie Luția 4), Samuil Isopescu 5) ȘI fratele 
său Dimitrie, Onesim Ţurcan, Vasile Bumbac $), 





Rococo de Bucevschi 


Iancu Cocinschi, Pamfil Dan și alții, toţi prieteni 
ai lu Eminescu, care venise la Viena în toamna 
anului 1869 și o părăsi în toamna anului 1872. 





1) Născut la 1847, t 1ga2r, fost consilier la Curtea de Apel 
din Lvov, membru al Academiei Române (1910). 

*) Fiul marelui mitropolit al Bucovinei Silvestru Morariu- 
Andrievici, fost consilier la Curtea de Apel din Lvov. 

*) Avocat în Suceava, părintele eroului Lascar Luția. 

1) Profesor la școala normală din Cernăuţi, părintele avo- 
caților Ion și Petre Luţia. 

5) Născut la 1842, | €, profesor la liceul din Suceava. 

*) Născut la 1837, T 1918, profesor la liceul din Suceava, 
scrutor. - 


În amintirile sale despre Eminescu 1), T. V. 
Ștefanelli ne raportează cu privire la legăturile 
dintre Eminescu și Epaminonda Bucevschi: «iar 
pe pictorul român Bucevschi îl vizita adese și-i 
admira pânzele frumoase ». 

Ştim că Eminescu îl cunoștea pe Bucevschi încă 
dela Cernăuţi. 

Dar Ştefanelli ne ma: spune că Eminescu era 
în legături mai strânse cu unii dintre tinerii buco- 
vineni, despre cari știm că erau totodată și prie- 
tenii lui Bucevschi. Eminescu locuia — după cum 
spune ŞȘtefanellh — într'o vreme în Landstrasse, 
Dianagasse 8, într'o cameră cu Samuil Isopescu, 
prieten intim al lui Bucevschi, și în aceeași casă 
cu Joan Luţia, un alt prieten al lui Bucevschi, 
Ziua de Paşti se duceau cu toții la funcţionarul 
din Mimister, Dr. Vasile Grigoroviţa, să cioc- 
nească ouă roșii și să se înfrupte cu pască. Nu va 
fi hpsit de sigur nici Bucevschi, care era un intim 
prieten al lui Vasile Grigoroviţa. 

Astfel nu e de mirare că-l vedem pe Eminescu 
vizitându-l adese pe Bucevschi, care ca și Emi- 
nescu trecuse prin școala românească a Blajului. 


« Vor fi tăinuit poate în cutare colțișor româ- 
nesc din plina forfotă a Vienei și despre locul de 
unde a răsărit soarele Românismului și despre 
cine știe ce alte rătăciri ale geniului pustiu, Toma 
Nour, prin olaturile Ardealului. 

Eminescu mai află apoi în Bucevschi, nu numai 
o parte din geniul romantic al Bucovinei, ci și pe 
evocatorul real al Bucovinei rustice și de sigur și 
pe răscolitorul bătrânei moldovenii bucovinene» 2). 


Că Bucevschi a fost încă pe atunci un €evocator 
real al Bucovinei rustice » ne dovedeşte carnetul 
ce-l posed cu vreo 5o de schițe, cele mai multe 
executate în colori și provenind din diferite col- 
țuri ale Bucovinei. In prima pagină Bucevschi ne 
arată că şi-a început carnetul în August 1869 și 
l-a continuat până în Ianuarie 1870. Intâmplarea 
a voit ca chiar schița din carnet, făcută în August 
18609 să reprezinte o casă țărănească din Căli- 
neștii lui Cuparencu, satul de origine al familiei 
Eminovici! Bucevschi va fi făcut această schiță 
la soră-sa Veronica, căsătorită cu preotul Gheor- 
ghe Sorocean, paroh la Călinești. În acest carnet 
urmează apoi tipuri de ţărani, țărance, fete şi 
flăcăi în costumele lor pitorești, alternând cu fe- 
lurite vederi din Bucovina. Aproape fiecare schiță 
are locul și data executării. Astfel urmează după 
o serie de vederi și tipuri din Călinești, altele din 
Dorna  Cândrenilor, Poiana Stampii, Costișa, 
Putna, Bădeuți, Danila ș. a. 


1) Bucureşti, Institutul de Arte Grafice C. Sfetea, Calea 
Moşilor, 1914, pag. 67. 

2) Leca Morariu în articolul închinat lui Bucevschi, la îm- 
plinirea a 40 ani dela moartea acestuia, în revista « Făt-Fru- 
mos» Nr. 1 din 1931, pag. 5. 


Că Bucevschi a fost totodată încă pe atunci un 
«răscolitor al trecutului bătrânii moldovenii » ve- 
dem din același carnet cu schița, care ne înfăți- 
șează chilia Sihastrului Danul dela Putna, schița 
portretului unei Domniţe cu nota « Putna Nr. 434 
din 1863 invent.», a altei Domniţe cu nota «Bă- 
dăuțiu », schița reprezentând portretul unui boier 
cu ișlic, 2 scene (probabil din poeziile lu: Bolin- 
tineanu) ș. a.). 

Eminescu vizitându-l pe Bucevschi și-o fi 
ațintit privirea asupra atâtor lucrări desăvârșite, 
dar va fi contemplat, poate, și acest carnet în care 
regăsea o parte din «dulcea» Bucovină, pe care 
o cântase numai de curând 1) și pe care n'o putea 
«uita niciodată »... în care regăsea;: 


munții în lumină, 
văile în flori, 


Râuri resăltânde printre stânce nante, 
Apele lucinde "n dalbe diamante 
Peste câmp! în zori. 


Tinerii români adunați pentru studii la Viena 
întrețineau legături cu tinerimea dela celelalte 
universități, croiau planuri mari, vorbeau de uni- 
tatea culturală a tuturor Românilor și visau reali- 
zarea Daco-României. 

Bucevschi nu putea să nu împărtășască aceste 
gânduri mari și la un moment dat îl vedem cola- 
borând cu ceilalți tineri, între cari se găsea și 
Eminescu, la frumoasa serbare a comemorării lui 
Ștefan cel Mare la Putna din 1871 2). 

Această serbare a fost poate primul congres al 
tuturor Românilor și trebue subliniat curajul tine- 
rilor cari o organizau, serbarea având loc în Bu- 
covina austriacă. 

În seama lui Bucevschi au fost lăsate îndeosebi 
decorurile. Pentru a vedea în ce mod s'a achitat 
Bucevschi de această datorie, spicuim din ziarele 
de atunci *) unele detali: 

« Dela poarta mănăstirii, împodobită cu cetină 
sau crăci de brazi, de laturile căreia se înălțau 2 
stindarde în colorile naționale și pe care se observa 
de departe chiar, săpate în piatră, marca Dom- 
nilor Moldovei cu bourul tradițional, delfinii, 
luna și soarele, dela această poartă se întindea 
aleea de brazi, care conducea la porticul festiv, 
aşezat pe un şes la poalele nuntelui. 

La mijlocul aleei se ridică un verde arc de triumf 
cu inscripția în litere aurite: « Memoriei lui Ştefan 
cel Mare, mântuitorul neamului » și ornat cu o 


1) Poezia La Bucovina apăruse în revista « Familia » Nr. 25 
din 14/26 August 1866, la pag. 292. 

2) Vezi Teodor Bălan: Serbarea dela Putna 1871. Cernăuţi, 
1832, Tipografia « Mitropolitul Silvestru ». 

5) « Gazeta Transilvaniei » Nr. 70 din 1871 şi revista « Fa- 
milia » Nr. 35 din ro Septemvrie 1871. 

frumoasă marcă aurită a Domnilor Moldovei şi 
cu diferite stindarde. 


Pe frontispicule laterale (ale arcului de triumf) 


se puteau ceti în stânga, versurile: 


« Ştefan, Ştefan, Domnul Mare, 
Seamăn în lume nu are, 
Decât numai mândrul soare », 


iar pe dreapta: 


« Ştefan, Voevodul Ştefan 
Bate "pe tic, pe tătar, 
Bate pe leah, pe maghiar». 


Stindardele principale (dela arcul de triumf) au 


purtat numele celor mai însemnați fondatori ai 


țărilor și neamului Român ca: Traian, Dragoș, 
Radu Negru, ale celor mai devotați bărbați pentru 
românism: lancu, Horia, Cloșca, Crişan, Tudor 
Vladimirescu ș. a. 

«La mijloc, la locul de onoare — relatează cro- 
nicarul — românescul steag cu fală, fâlfâia falnic 
îti cer, 





Rococo de Bucevschi 


În apropierea aleei, pe un șes la poalele mun- 
telui, umbrit de mii de brazi, asemănători vitejilor 
oșteni, se întindea porticul festiv, acoperit ase- 
menea cu ramuri de cetină, împletit cu ghirlande 
și presurat cu flamure. În frunte, la intrarea prin- 

cipală strălucea marca României libere, dulce 
simbol al aspirațiunilor noastre a tuturora, cum 
și alte diferite mărci ale țărilor românești ce com- 
pun Dacia, steme datorite penelului distinsului 
pictor Epaminonda Bucevschi. 





Mica florăreasă de Bucevschi 


Aspectul acestor decoruri — continuă croni- 
carul — combinat cu impunătoarea înfățișare a 
pozițiunilor și variat de colorile flamurilor ondula- 
toare, formau un spectacol din cele mai plăcute 
în mijlocul munţilor și costișelor, călcate odi- 
mioară de şiruri din cei mai bravi oșteni ai celui 
mai mare Domn». 

__ In Ziua de 28 August 1871 se adunară în portic 
Junimea şi numeroșii oaspeți și porniră spre mâ- 
năstire pentru a asculta sfânta liturghie. După 
săvârșirea liturghiei «clerul, în vestminte sacre, 
cu darurile bisericești, cu stindardele mânăstirii 
și urmat de mulțime, a înaintat până la portic 
pentru a aduce în biserică prețioasele donațiuni 
făcute de Românime cu ocazia serbării şi păzite 
acolo de o gardă de foc, compusă din 4 membri 
ai Comitetului, ales câte unul de fiecare provincie 
română principală, adică: un muntean, un moldo- 
vean, un ardelean și un bucovinean». Impună- 
torul conduct festiv dela portic până la mănăstire, 
la care au participat cam 3.500 persoane, între 
care mulți și distinși reprezentanți ai tuturor pro- 
vinciilor românești, « aducea aminte — încheie cro- 


nicarul — de falnicul moment când Ștefan cu 
oştenii săi veni să îngenuncheze la acest altar... 
Trecutul cel splendid era înaintea noastră, un 
viitor măreț părea că vedem urmându-i și cu 
toții eram transportați»... 

III. Gruyji familiare. În cursul frumoaselor pro- 
grese pe care Bucevschi le realiza la Viena, greu- 
tățule de ordin familiar se accentuau tot mai mult. 

Dacă la început bursa ce o primea dela fondul 
bisericesc din Cernăuţi și poate și ajutoarele, ce 
1 le trimitea părintele său, vor fi ajuns să ducă 
un trai mai lipsit de griji, în scurtă vreme situația 
sa materială se schimbă în rău. 

Părintele său, pentru a putea face față chel- 
tuelilor din zi în zi tot mai mari, necesitate de 
educația copiilor, cere, îndată după plecarea 
fiului său Epaminonda la Viena, mutarea sa dela 
parohia Ilișești, la Mahala (județul Cernăuţi). Cu 
greu se va fi despărțit de satul său de origine, 
ce 1-a fost atât de drag, unde funcționa din 1848 
și depusese atâta râvnă pentru binele turmei în- 
credințate, cu greu se va fi despărțit și de rudele 
sale numeroase, de casele sale, de frumoasa sa 
vadă de 2 fălci în hotar cu casa pastorului evan- 
ghelc, dar mutarea trebuia să aibă loc în inte- 
resul familiei sale. Bătrânul Bucevschi voia să 
dea o creștere aleasă celor ș copii (1 băiat și 4 
fete) în vârsta școlii, iar fiul cel mai mare, Epa- 
minonda, trebuia ajutat la Viena. lată cum își 
motivează el însuși cererea de mutare înaintată 
Consistorului: 

« În privința băiatului îmi e ușor a-l crește 
potrivit vremii și a situației (mele), fiindcă gim- 
naziul din Suceava e aproape, dar pentru copile 
nu există institute de creștere așa numite con- 
victe afară de Cernăuți. Fiind totuși în conștiința 
mea dator a da copiilor mei cultura spirituală 
necesară și neputând face aceasta în vremurile 
grele de azi consider și aceasta ca o împrejurare 
importantă care mă determină a cere parohia 
Mahala ». 

Mutarea părintelui său la Mahala n'a fost no- 
rocoasă. Mai întâiu îi moare soția și în scurtă 
vreme, la începutul anului 1871, moare și dânsul. 

La 1 lunie 1871 Judecătoria Sadagura îl in- 
stitue pe tânărul Epaminonda tutore al frăținilor 
săi minori: Dionisie, Eufrosina, Olimpia, Elena și 
Ecaterina și-i încredințează și administrarea averii 
rămase după părinți. Aveau pământuri în Mahala, 
Călinești și Ilișești, dar și multe datorii, 

Ne putem închipui cât de greu îi va fi căzut 
această sarcină tânărului Epaminonda. Fără de 
NICIO experiență trebuia să administreze această 
avere și încă dela Viena, unde-și continua stu- 
diile. 

Dintre surorile sale, Veronica, era căsătorită 
după preotul Gheorghe Sorocean la Călineștu lui 
Cuparencu, Eufrosina după preotul Dionisie Gri- 
gorovici peste Prut la Pohorlăuți, Olmpia era că- 


sătorită numai de câteva luni după preotul Gheor- 
ghe Gheorghian, care după moartea socrului său 
a şi rămas câțiva ani administrator al parohiei 
Mahala, dar fratele Dionisie și surorile Elena și 
Ecaterina erau încă în vârstă fragedă și fără de 


Ecaterina de 12 ani sunt plasate în casa pastorului 
evanghelic Gorgon din Ilișești pentru a-și însuși 
Oarecari cunoștinți și maniere. 

Dionisie urma liceul din Cernăuţi şi apoi teo- 
logia, pe care avea s'o părăsească în scurtă vreme. 

Diversele nevoi ale frăținilor, neînțelegerile fa- 
miliare, încurcăturile cu pământurile străbat până 
la Viena şi nu se sfârșesc cu una, două. 

Spicuim din corespondența ce s'a păstrat: 

La 2 Septemvrie 1871, vărul său Vichenti Bu- 
cevschi i se plânge că au fost declarate pentru 
a fi inventariate ca masă succesorală pământuri, 
ce sunt ale sale, și-i atrage atenția că dacă se va 
proceda așa «copilele cele două vor umbla pe 
drumuri ». 

La 13 Noemvrie 1871, cumnatul său Gheor- 
ghian îi scrie: « Dionisie zice că trage numai nevoi, 
mare nicio para», și după ce-i mai comunică și 
unele dorinți nu uită să-l întrebe: «ce-ţi face 
mândra 1) — asta de aici încă nu se mărită!» *). 


1) Probabil e vorba de Iosefina Scherrer, care i-a rămas 
credincioasă până la moarte. 

2) Poate că e vorba de fiica igumenului de atunci dela 
Putna, Arcadie Ciupercovici, cu numele de Aglaia, văduvă 
tânără după Dr. Ambrosie Dimitroviță, căsătorită mai târziu 
după Cornel Cosovici, magistrat, ajuns mai târziu consilier 
la Înalta Curte de Casaţie din Viena. Femeie deosebit de fru- 
moasă, a fost eternizată dintr'un tablou majolică ce se găsește 
în posesia vărului meu Grigorovici. Bucevschi mai rămâne 
şi după serbare la Putna în apropierea ei. Prietenul său, medi- 
cinistul Sterie Ciurcu, aiuns la Viena după serbarea dela Putna, 
îi scrie lui Bucevschi: « După o călătorie scurtă de vreo trei 
săptămâni sosii astăzi la ora 6 în Viena. Îndată după sosirea 
mea venind a mă întâlni cu « Naţia» la cafeneaua Troidl 
găsii pe fratele (Samuil) Isopescu cu o epistolă în mână, care 
era adresată ție. Îţi spun sincer cum îți văzui numele scris 
îndată îmi veni în gând o mulțime de suvenire dela Putna. 
Deaceea, frate Bucevschi, nu te mira dacă vin atât de curând 
să te molestez cu câteva rânduri însă de... ca omul, să mă 
mai mângâiu şi eu prin scriere. Dar cu toate acestea nu-ți 
permit a-ţi imagina mai mult decât ştii. Acum haid ad rem 
să te mai întreb cum ai petrecut după plecarea mea. Sunt 
sigur că ai schimbat repertoriul mâncării mămăligă cu lapte 
acru Şi dulce »... Poate atunci sau ceva mai târziu Bucevschi 





3) 


La 10 Ianuarie 1872 cumnatul Gheorghian îi 
comunică: « Mai mult de 3 săptămâni Dionisie 
așteaptă hainele ce încă nu le-a primit. De ce nu 
le-ai trimis? Fă un capăt cu el. Ce-i de început 
cu el? Că și eu nu-l pot ținea timp mai înde- 
lungat ». 

Epaminonda trebue să încaseze și reproșul: « Poate 
mi se pare, dar cum văd, te-ai făcut cam nepă- 
sător faţă de interesele familiare ». 

Apoi: « Multă încălceală am cu Vichenti, Dum- 
nezeu știe cum voiu sfârși cu dânsul». 

La 21 Aprilie 1872 cumnatul Gheorghian îi 
scrie: 

«Ce să fac cu Vichenti, nu ştiu... Să ferească 
Dumnezeu de încurcăturile Bucescenilor. Pe când 
copiii mai în vârstă și-au cam luat partea lor, pot 
acum râde și încurca ițele și în cele din urmă 
rămân toți cu nimica și astfel povestea s'a isprăvit. 

« Dionisie a sfârșit cu toată avocatura sa, a fost 


A 5 


până în prezent la mine, acuma e la Grigorovici, 


lam ascultă. (După xilografia apărută în „Familia“ 
1880 Nr. 1) 


dar mâine se reîntoarce. Dacă mai ai câțiva flo- 
rini, îţi stă la dispoziție sau invers. Te compăti- 
mesc pe d-ta și pe mine. 


va fi lucrat frumosul portret al igumenului Ciupercovici, de- 
venit mai târziu mitropolit, portret ce se găseşte şi azi la Mâ- 
năstirea Putna. 


20 


« Din ce în ce fratele Dionisie se găsește într'o 
Situație tot mai precară. Cu toate că era bacalaureat 
Și începuse și studiul teologiei de care se lăsă, nu 
poate afla niciun serviciu cât de modest». 

Scrisorile sale ne fac a crede că sunt scrise în 
timpul de față, al șomajului intelectual. 


Doina de Bucevschi 


La 19 Iulie 1872 Dionisie îi scrie: 

« Cum îţi scrisesem în urmă, aveam să primesc 
dela Sorocean câţiva florini. Din nenorocire avea 
(de făcut) o plată, și paralele destinate mie s'au 
dus la jidan. Deaceea sunt tot acolo unde mi'ai 
lăsat. 

« După cum ţi-am scris, în Cernăuţi, cu toate 
străduințele mele n'am aflat niciun post. 

«Am venit la Suceava — pentru calea ferată — 
dar și aici niciun loc. Am plecat iarăși la Cernăuţi, 
voiam Să cerc la nou-creata direcţiune a poştei 
pentru un post de diurnist, din nenorocire nu se 





primesc diurniști. Am auzit că notarul comunal 
din Bosanci are nevoie de un ajutor, am plecat 
încolo, locul era ocupat. Unchiul Bacinschi mi-a 
dat sfatul să viu la Ilișești ca notar comunal, am 
ȘI plecat, perspectiva nu-i promițătoare fiindcă 
partidele sunt mai mult contra decât pentru. De- 
aceea unchiul Bacinschi, Vichenti și alții 
mi-au dat sfatul să intru la Iași în inter- 
natul lui Paicu în calitate de prefect. Acolo 
sunt mai mulți bucovineni, cărora ci-că le 
merge foarte bine... 


Deaceea, te rog să examinezi bine in- 
tențile mele și să-mi procuri de undeva cel 
puțin 15—20 florini, căci oricum tu tot ai mai 
mult decât mine ». 

Surorile Elena și Ecaterina, adăpostite la 
pastorul Gorgon, fac progrese frumoase. 


La 1 Mai 1872 îi mulțumesc fratelui lor 
prin câte o scrisoare scrisă caligrafic și corect 
în limba germană pentru lucrurile trimise, 
ii arată că au petrecut sărbătorile Paştelor 
la mătușa lor!) și fiecare iscălește:; « Deine 
dankbare Schwester ». 


Dar nu mult după aceasta, la 8 Februarie 
1873, soția pastorului, Doamna Adamina 

orgon, se adresează cu rugămintea să fie 
dispensată a mai ţinea copilele dela 1 Aprilie 
1873, nu spune, dar se vede că nu mai pri- 
mea regulat paralele pentru întreţinerea lor. 

O nouă grijă pentru Bucevschi, şi el se 
hotărește să le ia la sine la Viena! 


În afară de fratele său Dionisie, care ur- 
mează la Viena cursurile de medicină vete- 
rinară, vin la Viena și ambele surori, iar 
Bucevschi îi susține pe toți din ceea ce câ- 
știgă cu penelul său! Luptă vitejește și reu- 
șește să facă față tuturor exigențelor, dar — 
după cum vom vedea — cade jertfă unei 
activități prea încordate și privațiunilor ce 
și le impusese. 

Cu privire la această epocă de încordată 
activitate și de aprigi privaţiuni, profeso- 
rul Oreste Luţia înregistrează: 

« Lucra și vindea multe din tablourile sale 
pictate în genul Rococo, picturi genre cu fete și 
cuconițe gingașe și cameriere zăpăcite, îmbră- 
cate toate în fustele largi și înfoiate ale epocii 
Rococo, cu cavaleri galanți şi scoși ca din cutie, cu 
peruci în cap și săbii la șold, cu panglici de catifea și 
atlas, cu bilete de amor și alte gingașe nimicuri 
ale buduarului. Cele mai multe şi de seamă ta- 
blouri de genul acesta, lucrate de mâna sa au 
trecut în America, Englitera, Franţa, Olanda, 
unde aflau mulți amatori. La noi s'au păstrat 
puține din ele»... 

În timpul acesta îl întâlnim aşa dar pe artistul 


1) Soția parohului Nicolae Bacinsch din loc. 


nostru lucrând sub deviza nemţească: « Die Kunst 
geht nach Brod». 

lar surorile sale Elena (Lenca) și Ecaterina 
(Tinţia) ne povesteau mai târziu că menajera sa, 
Josefina Scherrer, ducea aproape zilnic tablourile 
proaspăt-pictate la obișnuitul vânzător de tablouri, 
pentru a-şi procura pâinea de toate zilele. 

IV. Prietenii săi la Cernduţi. La Cernăuţi Bu- 
cevschi avea doi mari și sinceri prieteni: pe « ase- 
sorul consistorial » de atuncea și Mitropolitul de 
mai târziu Silvestru Morariu (Andrievici) și pe 
primul său învățător în ale picturii: maestrul 
Arend, pictor vienez, care zugrăvise iconostasul 
Catedralei din Cernăuţi pe la 1863—1864 și rămase 
apoi la Cernăuţi, ca pictor al Diecezei. 

Din 2 scrisori ce ne-au rămas dela Arend, 
prima având data Cernăuţi 28 Martie 1874 şi a 
doua fără dată, dar necontestat posterioară, vedem 
grija părintească ce i-o poartă tânărului Epami- 
nonda, plecat pentru studii la Viena, atât el în- 
vățătorul, cât și asesorul consistorial Andrievici. 
C. Arend adresându-i-se în ambele scrisori cu 
«Lieber Freund », îi comunică prin prima Scri- 
soare că a întârziat cu răspunsul, așteptând decizia 
Administraţiei pentru zugrăvirea bisericii din Vi- 
covul-de- Jos şi Suceveni, din care îi cedează și 
lui Bucevschi o parte ?), « wenn Sie fur den Au- 
genblick nichts besseres zu tun haben soliten ». 
Se plânge apoi de împrejurările dela Cernăuţi: 

« Factorii conducători îți sunt cunoscuți. Restul 
îți Poți imagina». 

lar grija protectorului Andrievici rezultă din 
următorul pasaţ al acestei scrisori: 

«D-l Andrievici mă roagă să-ți recomand ur- 
gent ca să-ți dai în orice caz examenele pentru 
ca să poţi intra ca profesor aici și eu de așișdere 
nu ţi-aşi putea da alt sfat mai bun. 52 de Duminici 
o mulțime de sărbători și 2 luni vacanţă ți-ar lăsa 
destulă vreme ca să te ocupi de adevărata artă, 
și restul îl va aduce timpul (dela sine)». 

Bucevschi a preferat însă să se dedice cu totul 
artei și n'a ocupat niciun post de profesor! Nici 
nu știm dacă Bucevschi a prestat examenul de 
profesor. 

Găsim numai un certificat eliberat pentru uzul 
oficial al Ministerului de Instrucţiune că Bucevschi 
a făcut «o teză suficientă pentru continuarea exa- 
menului de profesorat pentru desemn cu mâna 
liberă și că nu există niciun impediment pentru 
a fi chemat la examenul de clauzură », 

Din această scrisoare — pe care o continuă după 
alte 14 zile — mai vedem cum lucra şi ce câştiga 
Arend şi cum împărțea cu Bucevschi lucrările 
ce 1 se încredinţau: 

« Darnu s'a făcut alta, decât au găsit de cu- 
viință, cu toată împotrivirea mea, de-a încuviința 
numai 2.000 florini pentru un întreg iconostas şi 


') Eine Partie. 

anume pentru ma: mult de 6o icoane plus lucră- 
rile de dulgherie, tâmplărie, sculptură, aurărie și 
vopsitorie. La aceste se mai adaug: lăzi, ambalaj, 
cheltueli de drum și întreținere la fața locului, 
unde urmează să fie așezat iconostasul. Poţi ușor 
socoti cât mai rămâne de fiecare ins din cei 2.000 
florini. Şi pe lângă toate aceste nu e încă nimica 
hotărît, nici măcar pentru Suceava nu sa dat 
decizia, deși am terminat 2/3 din icoane, nevrând 
să las să treacă vremea din vara trecută fără folos. 

Un lucru totuși s'a făcut: s'au aprobat în fine 
cele 12 «hramuri» pentru Valea Boului, la care 
mi-ai ajutat încă vara trecută şi le voiu livra săp- 
tămâna ce vine, numai dacă nu intervin alte inci- 
dente, care ar zădărnici (livrarea), sunt de părere 
că aici e totul posibil, 

E de așteptat că totuși în scurtă vreme se va 
lua o deciziune și asupra iconostasului pentru 





Preotul Gheorghe Gheorghian de Bucevs?hi 


Suceveni. Răspunde-mi cât de grabă dacă dorești 
să iei asupra d-tale o parte a icoanelor. Se înțelege 
dela sine, că lucrarea nu poate fi altfel (executată) 
decât cum e plata». 

Arend mai avea grijă ca Bucevschi să aibă de 

lucru, când va veni ocazional în Bucovina. În 
această străduință era sprijinit și de asesorul con- 
sistorial Andrievici. Despre acestea ne vorbește 
scrisoarea a doua: 


« Îţi scrisesem că două portrete îţi sunt asi- 
gurate, anume cel al arhimandritului Blajievici și 





Petre Gheorghian de Bucevschi 


al altui preot din Suceava și că Blajievici va dori 
probabil să aibă și o copie pentru fiica sa. De 
altă parte eram sigur că atât Constantinovici, cât 
Și directorul Bendela vor determina pe Mlitro- 
politul la întoarcerea sa ca să pozeze. Chiar după 
întoarcerea Excelenței Sale am vorbit iarăși cu 
Constantinovici și mi-a succes să înlătur cu de- 
săvârșire anumite scrupule, pe care mi le comu- 
nicase Excelența Sa, așa că însuși Excelența Sa 
s'a servit de un prilej pentru a aduce vorba față 
de d-l asesor Andrievici, care și el n'a fost impa- 
sibil, asupra acestei chestiuni. Ieri d-l Andrievici 
a fost la mine aducându-mi îmbucurătoarea veste 
că portretul Excelenței Sale poate fi cu atât mai 
curând început, cu cât Excelenţa Sa arată acuma 
bine precum și fiindcă Excelenţa Sa va pleca în 
Octomvrie iarăși la Viena. D-l Andrievici m'a 
rugat să te învit ca să vii cât mai de grabă încoace, 
ceea ce și după părerea mea e cel mai bun lucru. 


Afară de portretul Excelenței Sale vor fi de 
reinoit Și portretele episcopilor anteriori, și astfel 
va fi posibil după cum crede Andrievici să câștigi 
în câteva săptămâni până la 1.000 florini». 


Din aceste scrisori vedem nu numai grija ce 
Arend o avea față de fostul său elev, dar și înalta 
concepție despre cinste și morală, concepție care 
va fi influențat puternic și caracterul lui Bucevschi. 
E lucru știut că Bucevschi excela nu numai prin- 
ti-o "Tara “nobleță a inimii, dar și prin o cinste și 
sinceritate de caracter, ce trebuia să impună 1). 


« Cu afacerea referitoare la Mânăstirea Moldo- 
viței e și Andrievici deplin înțeles ȘI sper să pot 
rezolva această chestiune încă la timp. 

Toate acestea le-am presupus și mă bucur cu 
atât mai mult, întrucât în urma acestora va fi 
posibil a face ceva și pentru bietele d-tale surori 
ȘI (aceasta) cu atât mai sigur, cu cât în afară de 
aceste vei mai găsi și alte ocupațiuni (îndelet- 
NICIr1). 

Să fie numai începutul făcut și, vei admite 
că acest început e atât de favorabil, cum rar se 
poate întâmpla! 

Răspunde-mi imediat să pot da informațiunile 
necesare, când voiu fi întrebat. 


Portretul Excelenței Sale e vorba să fie exe- 
cutat în figura întreagă Și în mărime naturală; 
poate vei trebui să aduci pânza necesară și celă- 
lalt material dela Viena. 

Vino deci cât mai curând, locuinţa mea îţi 
stă deschisă cu cea mai mare plăcere». 

A doua scrisoare vădește o slăbire a trăsăturilor 
scrisului și în scurtă vreme (probabil î în 1876) 2) 
C. Arend se va fi stins, lăsând în inima iubitului 
său elev adânci regrete. 

Celălalt protector al lui Bucevschi, asesorul 
consistorial Andrievici, devenind mai târziu, în 
1877, arhimandrit consistorial și vicar general, 
iar la 12 Martie 1880 mitropolit “al Bucovinei ȘI 
Dalmației, continuă să-l sprijinească pe Bucevschi 
ca un sincer și devotat prieten. 

Din epoca de care vorbim (până la 1875) se 
găsesc în reședința mitropolitană din Cernăuţi 
portretele în mărime naturală ale mitropoliților 





1) Astfel « Arboroseanul » Oreste Popescul, arhimandritul 
Mânăstirii Suceava, ne comunică în revista «Făt-Frumos» 
anul 1934, pag. 44, următorul episod caracteristic: 

«Pe la 1885—1886 consilierii consistoriali din Cernăuţi 
Şi-au făcut reverende şi rase roşii, ca ale vicarului mitropo- 
litan de atunci. ÎI! întreabă atunci cineva pe Epaminonda Bu- 
cevschi în oraș: ce-o fi însămnând această uniformăf E o 
distincție specială, un rang mai înalt € Şi a răspuns Bucevschi: 
Ferit-a Sfântul, decât numai roşeața din obraz li s'a slobozit 
în haine!»... 

2) Ceeace ar rezulta dintr'o scrisoare datată 7/19 Decemvrie 
1876 a protopopului Ioan Mandrilla, despre care vom vorbi 
mai târziu. 


Teojil Bendella şi Teoctist Blajievici 1), al episco- 
pului Daniel Vlahovici, în posesiunea d-lui Dr. 
Eusebie Isopescul portretul arhimandritului Ge- 
deon  Constantinovici-Grecul, igumenul  Mână- 
stirii Suceviţa 2). Dar or fi datând, poate din această 
vreme și alte portrete, astfel: în posesiunea d-lui 
consilier de Curte Claudiu Ștefanelli, portretele 
bunicilor să: după tată și mamă, în posesiunea 
mea, portretele bunicilor mei după tată, în pose- 
siunea fratelui meu, a preotului Tit Gheorghian, 
portretele părinților noștri și atâtea alte portrete 
răspândite în Bucovina. 


După cum rezultă din scrisorile lui Arend, 
Bucevschi i-a ajutat la iconostasul bisericii din 
« Russpeboul », actualmente Valea Boului, şi poate 
va fi acceptat și oferta referitoare la iconostasul 
din Vicovul-de-]Jos și Suceveni. Arend mai amin- 
teşte în aceste scrisori și de pictura dela Suceava 
și Mânăstirea Moldoviței, precum și cea dela 
Straja și Bilca, despre care însă nu putem ști 
dacă le va fi executat el singur sau cu ajutorul 
lui Bucevschi, sau chiar Bucevschi singur. Con- 
silerul dela Inalta Curte de Casaţie, Corneliu 
Chiseliţă, îmi mai relatează că Bucevschi a pictat 
Şi iconostasul bisericii din Berhomet pe Prut cam 
în anul 1872—1874. 

C. Epoca dela 15875—1880, |. Activitatea vie- 
neză. Profesorul O. Luţia împarte activitatea lui 
Bucevschi după terminarea studiilor sale în 2 
epoci: prima condusă de deviza germană « Die 
Kunst geht nach Brod» și caracterizată prin lu- 
crările de genul « Rococo». A doua condusă de 
deviza franceză «l'art pour l'art», când geniul 
său artistic a aflat deodată terenul pentru care 
era mai bine pregătit și cel mai chemat în baza 
studiilor sale teologice, cât și în baza cunoștin- 
țelor de meșteșug, adică terenul picturii biseri- 
cești. 

Această divizare a activității lui Bucevschi pare 
puţin forțată. 

E adevărat că Bucevschi începe cu pictura lu- 
mească și trece apoi pe la 1880 la pictura biseri- 
cească, ajungând să creeze în acest gen opere de 
o valoare remarcabilă În ambele epoci însă acti- 
vitatea sa era dictată în prima linie de necesitatea 
de a-și asigura pâinea de toate zilele. A făcut 
artă numai de dragul arte: poate atunci numai 
când lucra în școala de pictură istorică a lui An- 
selm Feuerbach, când a creat Bacanalul, Bacanta, 
Dante în exil, iar mai târziu în scurtele interva- 
luri, când după o lucrare remunerată mai bine, 
putea duce o vieață mai liniștită, dându-ne creaţii 
ca: 4 Ian ascultă », « Doina » și altele. 

Dar fie că a lucrat pentru a-și câștiga o bucată 
de pâine, fie că a dorit să-și satisfacă o dorință 


1) Născut la 1807, mitropolit dela 1877—1879. 
:) Dela 1866—1877. 

sufletească, Bucevschi a făcut artă adevărată, 
toate lucrările purtând pecetea geniului său. 
După cum am văzut mai sus Bucevschi a fost 
introdus în pictura bisericească de maestrul său 
C, Arend. La început Arend îl invita să vină 
dela Viena pentru a-i ajuta la câte un iconostas. 
Mai târziu, văzând perfecția la care ajunsese și 
poate și slăbirea propriilor sale puteri, îl recomandă 
pe Bucevschi pentru lucrări mai mari ca portre- 
tele în mărime naturală ale mitropoliților Buco- 
vinei. După moartea lui Arend, Bucevschi e numit 
în locul lui pictor al Diecezei. Cu privire la aceasta 
aflăm în corespondența inedită următoarele amă- 
nunte: În anul 1876 Bucevschi petrece la Rădăuţi 
în casa prietenului său protopopul loan Man- 
drilla 1). Aici a făcut mici tablouri pentru Lario- 
nescu, părintele Dim. Popescul din Horodnicul- 
de-Jos, un aer pentru biserica din Rădăuţi şi 
poate va fi început și zugrăvirea vechii biserici, 
Printr'o scrisoare cu data de 7/19 Decemvrie 
1876, protopopul Mandrilla îi comunică vestea 





Domnica Gheorghian (născută Siretean) de Bucevschi 


1) E interesant că Bucevschi în casa protopopului Man- 
drilla se simția atât de bine în societatea preotului catolic, 
cavaler de Michalowski, pe care mai târziu l-am întâlnit ca 
paroh la Solca şi care păstra cu evlavie 2 tablouri de Buce- 
vschi, a spiritualului paroh din Horodnicul-de-Jos Dimitrie 
Popescu, a profesorului Anton Paul și a altora. 

despre numirea iminentă a unui succesor al lui 
Arend și-l sfătuește: 

«In orice caz să solicite acest post printr'o 
mică cerere către guvern, pentru a nu pierde ter- 
menul, fiindcă fără a-l solicita nu va merge... 

Dacă ai dori serios, poate vii d-ta totuși în 
locul lui Arend, ceea ce ne-ar bucura pe noi toți 
și pe mine în special, fiindcă ași avea ocazia să 
te văd mai des la mine». | 

Se pare că Bucevschi a fost atunci numit pictor 
al Diecezei fără ca această numire să-i aducă deo- 
camdată un prea mare folos. 

În adevăr, Bucevschi cu toată numirea sa ră- 
mâne la Viena, ocupându-se mai mult cu pictura 
profană. 


Picturile sale făcute între 1875—1880 pentru 
bisericile din Bucovina par a fi puține, 

Actele oficiale și scrisorile, care s'au păstrat, se 
referă numai la lucrări bisericești săvârșite po- 
sterior. 

Dar și în acest timp Bucevschi nu neglijează 
pictura bisericească. 


Fruntașul bănățean Iuliu Patriciu din Reșița 
Montană îi trimite la 1 Octomvrie 1874 100 flo- 
rini, prețul unui tablou sfânt și-i exprimă totodată 
« cordiala mulțumire pentru artificioasa lucrare și 
prompta expediere » a menționatului tablou, adău- 
gând: «cu care într'adevăr ţi-ai câștigat o deose- 
bită onoare înaintea creștinilor din părțile acestea, 
cari au fost surprinși de frumuseţea acestui tablou, 
iar mie mi-a cauzat o bucurie deschilinită ». 

Bucevschi intră în legătură cu pictorul academic 
sârb Nicola Markovits dela Belgrad, probabil tot 
pentru executarea unei picturi bisericeşti, care îi 
răspunde la 12 Octomvrie 1875: 


4 În ce priveşte executarea tablourilor (sfinte), 
de prezent în împrejurările date, nu pot decide 
încă nimica, în orice caz ţi-ași rămânea îndatorat, 
dacă, în caz că ţi-ai schimbat domiciliul, ai binevo: 
să mă înștiinţezi despre locuința d-tale ca să-ți 
pot scrie la caz de nevoie». 

De altfel, pare că legăturile sale cu Sârbu i-au 
adus mai târziu în anul 1883—1884 însărcinarea 
de a picta Catedrala sârbească din Zagreb, despre 
care vom mai vorbi. 


La 2 Iulie 1879 baronul Eugen Stârcea îi trans- 
mite dorința venerabilei noastre matroane, Elena 
Popovici, născută contesa L.ogotetti, de a avea 
o Maică a Domnului cu pruncul lisus în stil bi- 
zantin pentru capela mortuară a regretatului ei 
soț, Alecu Popovici, dela Stroești. Baronul Stârcea 
cere ca tabloul să fie executat în mărimea de 
1V3X1 metru şi să aibă: 

«Un cadru frumos, corespunzător, bogat, dar 
nu prea încărcat». 

EI îi oferă preţul de 200—250 florini și adaugă: 

« D-na de Popovici ar dori mult ca d-voastră 
să preluaţi livrarea tabloului și a cadrului, fiind 


în acest caz sigură de a avea un tablou bun, cores- 
punzător stilului și de valoare artistică ». 

lar la 25 Iulie 1879 trimițându-i arvuna de 
100 florini îl informează: «D-na de Popovici 
speră că tabloul și cadrul sunt frumoase, demne 
de scopul (urmărit) și corespunzătoare ritului 
nostru ». 

Bucevschi îi răspunde mulțumind «pentru 
oferta ce-l onorează și încrederea care atât de rar 
mi se aduce din patria mea». Și îi comunică: 
« Tabloul a plăcut aici (la Viena) tuturor, așa 
că am trebuit să urmez dorinței unor artiști și 
amatori ai artelor care l-au văzut și să-l las să-l 
fotografieze ». 

Cât de dureros răsună cuvintele: « încredere, 
care atât de rar mi se aduce din patria mea», și 
cât de caracteristice sunt aceste cuvinte pentru 
epoca de care vorbim! 

Despre această epocă ne dă însă cele mai pre- 
țioase amănunte distinsul fruntaș bănățean, Vin- 
cențiu Babeş 1), una din figurile reprezentative ale 
trecutului nostru, colaborator al marelui Mitro- 
polit Șaguna, funcționar înalt înaintea dualis- 
mului la Viena, apoi la Budapesta, deputat, ziarist, 
scriitor şi încă din 1866 membru al Academiei 
Române. 

Vincențiu Babeș având un pronunțat simț ar- 
tistic, pe care l-a cultivat în centrele mari ale 
apusului, a fost în măsură să aprecieze cu multă 
competență activitatea lui Bucevschi la Viena. 

În articolul său: « Despre arte şi un artist ro- 
mân în străinătate »2), Babeș arată cum a făcut 
cunoștința pictorului Bucevschi, apreciindu-i tot- 
odată operele: 

«Este aproape un an?) de când — plimbân- 
du-mă pe străzile Vienei — într'o fereastră încăr- 
cată cu obiecte de lux și artă, o icoană mare și 
frumoasă în uleiu, reprezentând în mod admi- 
rabil o scenă din vieaţa idilică a poporului român, 
ca printr'un farmec îmi cuceri atențiunea. Cum 
vine — mă întrebai — această romantică, castă, 
scenă în profana Vienă?! Româncuța de pe 
pânză mi se părea desperată de frivolii ochi străini. 

« Într'un unghiu al tabloului descifrai cu ane- 
voie numele artistului: E. Bucevschi. De bună 
seamă, un polon. Neamţul comerciant taxă icoana 
la 300 florini ban: buni. Căci — zicea el — este 
de maestrul genial, mândria școalei de arte a 
Academiei vieneze, lucrat — după natură! 

« Fireşte, astfel de prețuri pentru opuri de arte, 
pot da numai străinii, cari au parale și cunosc 
valoarea artei... 

«Seara în aceeași zi, petreceam în societatea 


1) Născut la 1821, Ț 1907, părintele savantului Dr. Victor 
Babeș. 

:) Apărut în revista « Familia » în anul 1880 Nr. 1 şi spicuit 
în € Făt-Frumos» Nr. 1, din 1931, pag. 16 şi 17. 

3) Deci cam pe la începutul anului 1879. 


mai multor amici și revenii la mândrul tablou al 
genialului pictor. 

«Apoi este Român neaoș bietul; Român din 
Bucovina, a absolvit liceul și teologia și cu un sti- 
pendiu dela consistoriu a făcut cursurile Acade- 
miei de bele arte de aici, obținând primul premiu 
pentru cele mai bune studii generale («fir die 
besten Gesammtstudien »); pe baza acestui stră- 
lucit succes, a făcut şcoala specială de pictură pe 
lângă celebrul Feuerbach și de 5 ani!) își are 
atelierul său propriu aici (VI Corneliusgasse 1) și 
produce mulțime de opuri admirabile, care însă 
toate se strecură în străinătate! Consistoriul din 
Cernăuţi i-a dat titlul de pictor al său, dar nu și 
pâine. Pentru aceasta este avizat la străini, cari îl 
exploatează materialmente. Slav nu e, că de ar fi, 
Slavii s'ar îngriji de soarta lui. Nu pricepe cuvânt 
slavic; iar numele Bucewsky (Bucescu) așa i-a 
rămas dela buni-străbuni, cari se trag din Galiţia 
— încă mai înainte de a fi devenit Bucovina țara 
nemțească ! 

« Săraca lume! Cine nu cunoaște soarta adevă- 
raților artişti la Români, și anume la cei de sub 
Austro-Ungaria?! 

«Popoarele fără cunoștință vie şi fără dispo- 
ziția de sine, nu pot să aibă loc în sânul lor pentru 
geniile lor. Arta e blestemul servitutei seculare ! ». 

Vincențiu Babeș arată apoi opera de atunci a 
lui Bucevschi, după cum urmează: 

«Am văzut de repetate ori atelierul d-lu' Epa- 
minonda Bucevschi, am admirat sute de opuri 
originale, unele în schițe, altele deplin executate, 
am aflat că dintre cele complete mai: toate le-au 
ocupat speculanții samsari pentru Anglia, Belgia, 
Olanda și chiar America. Bucevschi face și por- 
trete bisericești admirabile, a zugrăvit și câteva 
biserici din Bucovina; dar pe mine m'a încântat 
mai vârtos sujetele istorice și naționale: O schiță 
asupra poeziei Deşteaptă-te Române, ce se află în 
posesiunea amicului meu V. Grigoroviţa 2): Pă- 
storul întristat, după balada poporală Colinda, 
reprezentând după vieață pe băieții colindători, 
Doina, femeia română venind dela puț cu ul- 
ciorul în cap, apoi Jan ascultă, întâlmrea la fân- 
tână a bădiții cu lelița, a junelui țăran cuprins de 
primul foc al amorului și cu obiectul dorului său. 
Aceste 2 din urmă tablouri se află la Viena în 
posesiunea opticului Muller și acesta nu s'ar des- 
părți de ele cu niciun preț... 

« Tabloul Jan ascultă, după o fotografie mândră, 
mi-am propus a-l face prezent de anul nou lec- 
torilor « Familiei ». Am încredințat tăierea lui în 
lemn unuia dintre cei mai renumiți xilografi vie- 


') Prin urmare după terminarea studiilor în 1874, nu cum 
afirmă Eusebie Sorocean, de la 1877. 

:) După cum ne comunică d-na Olga V. Grigoroviţa acest 
tablou l-a donat, după dorința soțului ei, doctorului Sterie 
Ciurcu din Viena. 

nezi, i-am promis prețul pe deplin, numai să fie 
lucrul bun. Publicul va judeca. Dintre icoanele 
sacre o Maică a Domnului ce ornează capela de 
pe mormântul neuitatului nostru amic, proprietar 
mare, Popovici din Stroiești, este admirabilă. 

« Curând sper că voiu putea prezenta la același 
loc portretul pictorului academic Epaminonda 
Bucevschi » 1). 

Vincențiu Babeș nu aduce numai elogii lui Bu- 
cevschi, ci caută să-l și ajute după putință. 





Sora pictorului, Olimpia, de Bucevschi 


La 14/26 Ianuarie 1880 îi scrie lui Bucevschi 
din Budapesta: 

«D-l Vulcan 2), abia sosit de 3 zile aici, este 
foarte încântat de tablou 2), pe când eu aflu că 
tipărirea este cam prea proastă. 

« Cu toate că nu se poate nega că este cel mai 
frumos tablou, ce a produs până astăzi « Familia ». 
Oricum începutul ar fi făcut și d-l Vulcan alal- 


1) Acest portret a şi apărut în aceeaşi revistă, anul 1880, 
Nr. 8. 

2) Iosif V., proprietarul revistei « Familia ». 

3) Tabloul « lan ascultă » reprodus în « Familia ». 

tăieri, îmi grăi cu tot dinadinsul ca să-i mai scriu 
despre d-ta, întraceea să-i dau voia a-ți publica 
portretul. Eu i-am răspuns că nu o pot face, 
până ce nu voiu primi răspunsul d-tale, pe carele, 
asupra epistolei mele în aceasta privință, încă nu 
l-am primit » 1). 

Babeş îl mai roagă pe Bucevschi a lucra, de se 
va fi aflând în bună dispoziție, la icoana sa «Sfânta 
Treime » adăugând: «Să știi relativ la aceasta 
nu vei avea judecător fără pricepere și fără gust, 
Deaceea poți să dai frâu liber geniului d-tale », 

La 2 Februarie 1880, Babeș își exprimă dorinţa 
ca tabloul Jan ascultă să se publice şi în altă foaie, 
mai cetită — germană — și răspândită. Deaceea 
ii recomandă să caute o atare foaie, « apoi găsind 
sau negăsind, în tot cazul va fi bine să se publice 
în foaia ilustrată a d-lui Bresnitz «Das Lese- 
stiibchen », care ne este ușor accesibilă », 

Babeș mai intervine din proprie inițiativă ca 
intermediar între Bucevschi și episcopul Ioan 
Meţianu al Aradului, devenit mai târziu mitro- 
polit al Ardealului, în ce privește confecționarea 
unui antimis 2), pentru a fi răspândit în prima 
linie în Banat, dar eventual și în Ardeal și Bu- 
covina. 

La 12/24 Februarie 1880, Babeş îi comunică 
lui Bucevschi «excepţiunile » respective, 4 obser- 
vaţiunile » celor 12 protopopi din Banat, întru cât 
și le-a însușit episcopul Meţianu, în privinţa 
proiectului de antimis, și-l roagă să împlinească 
cât va putea dorințele Episcopului. Pentru a-i 
procura pe lângă antimis și un alt câștig, îi suge- 
rează ideea să facă vreo câteva sute de tipărituri 
pe hârtie după același tablou, dar nu ca antimise, 
ci ca tablouri de sine, punând adică în loc de 
inscripțiunea episcopală numai atâta: « Punerea în 
mormânt a Domnului Isus Hristos». Din aceste 
tipărituri se oferă să plaseze vreo 5o bucăţi prin 
comerciantele I. E. Tieranu din Oraviţa (Banat) 
cu un preț moderat, iar celelalte urmând să fie 
plasate prin Bucovina, Transilvania și chiar Ro- 
mânia, pe unde m'ași îngriji eu». 

Prietenul Babeș, mult mai în vârstă decât Bu- 
cevschi, l-a supraviețuit încă multă vreme. 

În hârtiile rămase, n'am mai găsit însă niciun 
schimb de corespondență între dânșii. 

Il. Familia. După terminarea studiilor, grijile 
familiare continuă să apese greu asupra umerilor 
lut Bucevschi. 

*) Bucevschi, care era de-o modestie rară, și-o fi dat numai 
la insistentele rugăminți ale prietenului său Babeș asentimen- 
tul să 1se publice portretul. Portretul a și apărut, după cum 
am arătat mai sus, în « Familia » din 1880, Nr. 8. 

2) O pânză (de in) în patru colțuri, pe care se află desemnat 
chipul Mântuitorului așezat în mormânt. Se aşează pe Sfânta 
masă, după ce s'au cusut în partea de sus moaştele vreunui 
sfânt şi după ce s'a sfințit de episcop. Pe antimis se poate 
săvârşi Sfânta liturghie și afară din biserică. 


La 22 Noemvrie 1875 unchiul său vicarul Mâ- 
năstirii Dragomirna, Arsenie Sevescul, îl vestește 
că una din surori e la ruda lor... şi se teme să 
nu fie tratată ca o «servantă ». Dionisie a plecat 
«în gerul cel mai cumplit şi n'a voit să aștepte 
măcar câteva zile până ce s'ar mai fi muiat vre- 
mea, A luat cu sine 53 florini, ce va începe ȘI 
cum Va fi ajuns nu știu. Atâta știu că e încăpă- 
ţânat și că croiește mari planuri în vânt. În sfârșit 
totul ar fi bine, dacă ar fi numai de unde. Dar 
pretutindeni, toate zadarnice».  Încheie apoi, 
românește: « Cele bune vă doresc și poftesc a-mi 
mal scrie ». 

Bucevschi continuă să îngrijească de fratele 
său Dionisie, care studiază medicina veterinară, 
iar după terminarea acestui studiu primeşte un 
post la Primăria Vienei. În curând însă, în vederea 
mobilizării parțiale, decretată pentru ocuparea 
Bosniei de către Austriaci, Dionisie trece pe la 
sfârșitul anului 1877 în România, de unde deo- 
camdată nu mai dă niciun semn de vieață, 

Sora cea mai mică, Ecaterina (Tinţia), se mărită 
în anul 1878 după teologul absolvent Roman Băr- 
găuan, care e decretat deocamdată preot ajutor 
la Vatra-Dornei. Dar atât dela acest cumnat, cât 
și dela cei vechi, Bucevschi primește veşti puţin 
îmbucurătoare, 

Noul cumnat Bărgăuan îi scrie la 24 Octom- 
vrie 1878: 

« Marți am fost introdus în Dorna, mânca-u-ar 
focul din toate părțile. Dacă nu mi-a făcut nimene 
ŞI nimic capătul până acuma, apoi să știți că 
Dorna cea vestită și de toți lăudată mi-a fi finea. 

mi pare rău că ați lăudat-o cu toții așa tare, căci 
ce-l din ea?... (Urmează o aspră critică a împre- 
jurărilor de atunci din Dorna și sfârșește): De a fi 
să vin înapoi 1), apoi îmi iau ziua bună pe vecie, 
nu mai vreau să văd Dorna în veci». 

Prin altă scrisoare, din 15 Februarie 1879, 
același cumnat i se plânge de scumpetea din 
Dorna, adăugând: «să nu uitaţi și de a noastră 
răfuială ?), deoarece acuma e mucul la deget şi 
nu-i șagă, deaceea poftesc a nu ne uita cu totul 
ȘI de-a ne trimite cât de curând un sfat bun și 
mijloace materiale, că noi am învârtit cum am 
putut până acum, însă acuma am ajuns la sapă 
de lemn și ne suflă dracu în cărbuni». 

Sora Elena (Lenca), necăsătorită, stă pe la su- 
rori, 

În anul 1877 murind sora Olimpia, căsătorită 
Gheorghian (mama mea), rămâne la noi pentru 
a îngriji de cei 4 copii mici cu o dragoste duioasă 
de mamă. 

La 15 Februarie 1880 cumnatul Gheorghian îi 
scrie: 

« A1 scris că epistola a fost aşa ca toate din Bu- 


1) La ţară. 
2) Socoteală. 


covina... bre omule, când te mânâncă atâtea 
spurcăciuni și pujle, cum crezi că poți să mai 
trăieşti ca oamenii ? Se înțelege că într'un așa haos 
ca acolo, unde nici aceia, ce locuesc într'o casă 
nu se cunosc, îi bine de trăit, n'ai cu nime nimica, 
în sânul lui Avrum încă n'a fi mai bine, dar, 
aice?... O ţară numai pentru capcâni... Deci 
trăiește dacă poți! Dar nu destul că preferează 
numai cimotia lor, dar încă nu-ți dau pace... 
zici c'ai merge la S. Francisco, dar eu acu de mult 
ași fi acolo, de nu m'ar ţine datoria aici. Așa-i 
frate ! şi apoi fii tot cu voie bună!?». 

Ambii acești cumnaţi îi cer ajutorul lu: Bu- 
cevschi pentru o mutare sau numirea de paroh. 

Bucevschi are grijă ca soră-sa Elena să nu ne- 
glijeze scrisul și iată ce-i răspunde cumnatul 
Gheorghian: 

« Ai scris mai dăunăzi că Lenca să facă o cali- 
sau ortografică încercare de scris, iată îţi împli- 
nesc dorinţa şi-ţi trimit epistola care am primit-o 
eu Joia trecută». 

Nenorocirile familiare se ţin însă lanţ. 

Sora Elena e bolnavă. 

Cumnatul Gheorghian îi scrie la 12 Martie 
1880: 

« Acu Lenca a venit dela Pohorlăuţi bolnavă și 
într'un rând socoteam că așiș e gata, dar văd că 
se ridică. 

« Dimineaţa tot tușește și stupește cu sânge, 
dar cel puţin îmblă prin casă. Socot, că până va 
da căldura, se va întări, dar înainte 1) ce va fi 
nu ştiu, ce boală — nu ştiu — poate oftigă, poate 
nu, cred că numai un medic va putea cunoaște ». 

În același an moare cumnatul său Dionisie 
Grigorovici, paroh la Pohorlăuţi, şi sora Eufrosina 
(văduva acestuia) rămâne cu un băiat ce-i poartă 
numele: « Epaminonda » în vârstă de vreo 10 ani 
și cu o mulțime de datorii. Bucevschi trebue să-i 
stea în ajutor, îngrijind și de acest nepot. 

La 1 Septemvrie 1880 cumnatul Gheorghian 
îl întrebă: « Ce ai făcut cu Nondică? 2). Cum a 
ajuns? Unde l-ai dat, în gazdă?». 

Iar sora Eufrosina, rămasă văduvă, îi scrie *: 

«Știi că am rămas cu datorii și c'a trebuit să 
le achit, tot ce am avut am vândut pentru a achita 
datoriile, aşa că nu mi-a mai rămas nimic. La 
oraș îmi merge foarte greu) pentrucă nu pot 
trăi din pensia mică... Din pensia mea trebue 
să mai plătesc ro florini lunar pentru chirie și 
mie nu-mi rămâne decât 9 florini... Poate sar 
putea să plec la Ilişeşti? Fii bun şi scrie lui Fries $) 
să-mi cedeze poate locuința... Aici nici vorbă să 
pot exista. 


) În viitor. 

) Diminutiv dela Epaminonda. 

) Scrisoarea e fără dată. 

1) Probabil la Rădăuţi, unde trăește şi azi. 


5) Arendașul casei și grădinii din Ilișești, nevândută încă. 

« Scuză, Epaminonda, că-ţi scriu astfel, sunt 
însă într'o situaţie că-mi pierd capul ') 

Mai târziu, în Decemvrie 1882, moare și cumna- 
tul său, preotul Gheorghe Sorocean la Ciocănești 
și văduva acestuia (sora Veronica) rămâne cu 8 
copii minori și neîngrijiți. Cât de crud va fi fost 
lovit de această nenorocire stâlpul familiei, Epa- 
minonda Bucevschi, e uşor de înţeles. 

Poate că ajutorului său material și moral e a 
se mulțumi că acești copii rămași orfani de tată, 
au putut să-și creeze cu timpul situaţii onorabile. 





Doamna Teofila Dr. 1. Luţia născ. Popovici (mama 
eroului Lascar Luţia ț la Neajlov) de Bucevschi 


O singură veste mai îmbucurătoare îi sosește 
în această vreme. 

Trecuse un an şi jumătate aproape de când fra- 
tele său Dionisie, plecat în România, nu mai 
dăduse niciun semn de vieață. 

La 26/14 Martie 1879 îi trimite prima veste. 
Îi scrie că e medic veterinar în județul Vlașca 


1) După cum îmi comunică vărul meu, Ep. Grigorovici, 
Bucevschi i-a dat surorii sale Eufrosina, 350 florini pentru 
a-și cumpăra un imobil în Rădăuti. 

cu reședința în Giurgiu, că s'a însurat cu fiica 
Președintelui de Tribunal de acolo, fată de 18 
ant cu calități alese, plăcută, puţin blondă, «ne- 
poata influentului om politic liberal Serurie, că a 
primit ca dotă o casă și un teren viran în valoare 
de 1.500 galbeni, zestre și mobilier: 

«Soția mea e fără pretenție, una din cele mai 
excelente și mai rare calități aici în țară. Dânsa 
se mulțumește cu puținul ce-l avem. Educaţia. e 
foarte bună, vorbește germana și franceza și cântă 
la pian. Ce fac Elena și Ecaterina? Am fi dispuși 
s'o luăm pe una din ele la noi, dacă vă convine 
acest lucru și ar avea plăcere. În acest caz am 
împărți puținul ce-l avem cu ea și ar fi cel puţin 
la un om care nu-i amărăște bucata de pâine». 

La 17 Mai 1879 îi scrie: 

« Ți-ași da sfatul să te așezi la București » şi, 
după ce face o apreciere a lucrărilor « artistului 
prea venerat de aici », pe care însă nu-l numeşte, 
urmează: ( Ar fi însă foarte bine, dacă a-i expune 
aici un tablou, anume o bucată senzațională, na- 
țională, sau altele la fel. Efectul, pe care l-ar 
avea, ți l-ași comunica. În orice caz ar fi bine să 
lucrezi ceva pentru România, pentru ca numele 
tău să devină aici cunoscut», 

Vom vedea mai târziu că și protectorul și prie- 
tenul său, Mitropolitul Silvestru Morariu- Andrie- 
vici, îi dă sfatul de a se face cunoscut la București. 

Poate că modestia și mândria sa născută îl va 
fi oprit de a-și face atmosferă în țară și de a-și 
căuta la noi viitorul său. 

Dacă ar fi făcut-o, ar fi fost poate şi în interesul 
său, dar de sigur în interesul nostru național. 

D. Epoca dela 1881—r591. |. Două scrisori dela 
Ciprian Porumbescu. Bucevschi rămâne încă până 
în 23 Mai 1888 și poate că un oarecare timp Și 
după această dată la Viena. 

Informaţia ce ne-o dă profesorul O. Luţia, că 
Bucevschi s'ar fi întors încă în anul 1885 în Bu- 
covina, trebue rectificată. 

În Viena locueşte ca ȘI mai înainte și în această 
epocă în sectorul VI (Mariahilf) Corneliusgasse 1, 
etajul III. De astădată putem preciza și: ușa 19. 

În anul 1881 se adaugă prietenilor săi dela Viena: 
Ciprian Porumbescu, pe care desigur îl cunoștea 
de mai înainte, dela Ilișeștii apropiaţi de Stupca. 

Preotul Iraclie Porumbescu din Stupca 2), tatăl 
lui Ciprian, îl anunță pe Bucevschi la 1 Februarie 
1881, cu ocazia unui serviciu ce i-l cerea refe- 
ritor la legarea unei evanghelii în catifea şi argint, 
că fiul său Ciprian a primit chiar «astăzi» dela 
Meședer ?) înștiințarea, că Ministerul i-a acordat 
lui Ciprian « stipendiu » 3) pentru Viena. « Nespu- 

1) Bucevschi îl va fi cunoscut pe preotul Iraclie Porum- 
bescu încă la Ilișești, sat învecinat cu satul Stupca, unde 1. P. 
era paroh încă din anul 186ş. 

2) Secretarul de atunci al Mitropoliei. 

3) Bursă de zoo florini anual, ce i-a fost acordată «stu- 


nând însă Meședer mai în detaliu pe care timp 
șI pe când'i s'a încuviinţat stipendiul, nici noi nu 
știm când va fi să plece Ciprian spre d-voastră. 
Mă tem să nu fie tocmai pe la anul scolastic 
viitor », 

Ciprian Porumbescu pare să fi primit bursa 
chiar imediat. 

La 25 Iulie 188: Ciprian îi scrie din Viena lui 
Bucevschi, care pe acea vreme se găsea la Cer- 
năuți, următoarea scrisoare (germană), pe care o 
reproduc în părțile esenţiale, fiindcă eviden- 
țiază atât de elocvent raporturile de prietenie și 
de deplină înțelegere, ce existau între aceşti doi 
artiști, cari aveau să devină o glorie nu numai a 
Bucovinei, dar a neamului întreg; aceste scrisori 
ne mai desvăluiesc împrejurările triste în care se 
găsea mai ales Ciprian Porumbescu la Viena 1): 

« Mult stimate prietene. Timp îndelungat a 
trecut, de când ne-am strâns mâinile pentru a 
ne lua rămas bun și ne-am despărțit cu salutări 
cordiale. D-ta, pentru a schimba cămăruța intimă 
din Str. Corneliu pentru un apartament larg 
ticsit cu table de tei la Cernăuţi, eu pentru a mă 
întoarce la gămăliile mele de note și a-mi con- 
tinua monotonia zilnică, obișnuită cu o mai mare 
Sau mai mică variație. Aproape două luni și eu 
am promis să-ți scriu şi n'am scris. Am fost ne- 
glijent, dacă d-ta ai fi în apropierea mea, ași trebui 
să mă aștept la un perdaf cumsecade din partea 
d-tale... Mă bizui însă pe indulgența d-tale bine- 
voitoare și dacă te mai asigur că n'a trecut o zi 
în cursul acestui timp, în care să nu mă fi gândit 
cu sinceră duioșie și credincioasă prietenie și re- 
cunoștință la d-ta, sunt deplin convins că m'ai 
iertat. De altfel, d-ra Iosefina ?) m'a ţinut la curent 
asupra d-tale și asupra celor ce s'au petrecut în 
jurul d-tale și știu că ai mult, foarte mult de 
lucru și regret mult pe tăcute de a fi conceput 
atât de larg scrisoarea mea a cărei cetire îţi va răpi 
o bună parte din timpul d-tale atât de prețios. 
Dar eu sunt așa cum sunt și în afară de aceea că 
scriu cu plăcere scrisori și mai de grabă scriu 
mult, decât să vorbesc mult, mai simt și impulsul 
să-mi deschid toată inima aceluia pe care nu l-am 
văzut sau pe care nu l-am mai întâlnit de mult, 
să-l comunic un întreg registru şi să-mi descarc 





dentului absolvent în teologie și filosofie C. Golembiowski » 
(Porumbescu) din fondul bisericesc ortodox pentru a se per- 
fecționa în muzica bisericească mai înaltă (in der hSheren 
Kirchenmus:k), vezi adresa Ministerului de Culte și Instrucție 
Nr. 171 din 12 Ianuarie 1881 în Muzeul Porumbescu din 
Suceava). 

1) Să nu ne prindă mirarea că și această scrisoare ca şi 
celelalte e scrisă în limba germană. Pe atunci tinerii îşi făceau 
studiile exclusiv în această limbă, care era totodată limba 
Statului şi ajunse să fie și limba obişnuită între intelectuali. 

2) Scherrer, menajera cu care Bucevschi a avut şi legături 
intime. 


astfel deseori sufletul meu apăsat. Vei râde dacă 
îți scriu că sunt cuprins de neliniște, de multă 
neliniște pentru d-ta. În primele zile îmi venea 
greu să merg la Iosefina, ea plângea și eu tre- 
buiam s'o consolez; dar știe Dumnezeu, eu în- 
sumi aveam nevoie de consolare și deseori trebu- 
iam să mă ascund după umbra perdeliii pentru 
a-mi ascunde și lacrimile mele. La început mă 
rușinam chiar să merg în atelierul d-tale, îmi era 
groază, ca şi cum ai trebui să treci pe lângă un 
Joc care ţi-e drag și unde ți s'a întâmplat o neno- 
rocire. Şi când venii odată sus, am râs însumi 
de lipsa mea de curaj. Nu mai era acea odăiță 
dragă, intimă, unde eram deprins a te vedea între 
favoriţii d-tale, și toate acele figuri de pe pereți 
se holbau țintă la mine, parcă ar fi fost furioase 
de îndrăzneala mea, parcă m'ași fi furișat să intru 
în mod nelegiuit! Odăiţa îmi părea pustie, goală; 
a trebuit să plec și multă vreme nu m'am urcat 
sus. E un lucru de mirare inima omului. A crede 
că în vâltoarea anilor, în urma multelor și feluri- 
telor necazuri, supărări și griji de cel mai mare 
calibru, inima ar trebui să devină tare și vârtoasă 
ca un petrefact fosil, dar e tocmai contrariul; cu 
cât îmbătrânești, cu atât mai simțitoare devine 
neroada, şi acum îmi explic de ce oamenii bătrâni 
devin copilăroşi. Inima lor revine la starea nor- 
mală dela început, din anii copilăriei, și-i face 
atât de simțitori, atât de buni. Indeosebi e cazul 
nostru, adică al d-tale și al meu, fiindcă suntem 
— cum s'ar spune de obiceiu — oameni senti- 
mentali și adeseori lucruri, care altora le păreau 
indiferente, au făcut asupra noastră cea mai pu- 
ternică impresie, De când nu ne-am mai văzut 
pentru a ne spune reciproc păsurile — ceea ce, 
fie spus, îmi ușura considerabil vieaţa, a rămas 
totul — afară de bătaia, pe care nemții au mân- 
cat-o dela Cehi — așa cum a fost». 

Urmează apoi un cuplet, compus de Ciprian 
Porumbescu cu ocazia acestui incident, după care 
continuă: 

«Şi fiindcă am ajuns iarăși la ale mele, vreau 
să-ți raportez din nou despre mine. Scurtă vreme 
după plecarea d-tale au sosit ceva parale din Ar- 
deal, și profitând de ocazie mi-am cumpărat 
câteva ore la papa Krenn, care a mai binevoit 
să-mi permită a lua parte și la corul Bisericii 
« Mihaeler » și să-mi dea la studierea fiecărei 
piese îndrumările necesare în ce privește compo- 
ziția și dirijarea. Am mai avut norocul să atung 
dirijor de cor la o mică societate muzicală, de 
sigur ad honores, prin care fapt însă am profitat 
extraordinar. Înveţi astfel lucruri, pe care nu le 
afli în nicio carte, dar sunt de tot necesare pentru 
vieața practică, La 1 lulie am schimbat locuința 
fiindcă n'am mai putut sta în coteneaţa mea cea 
infectă și igrasioasă, care merita să fie numită 
oricum, numai « cameră mobilată » nu. După cum 
îi va fi comunicat losefina, am făcut cu ea și 

Teresa mai multe excursii. Teresa e cuminte și 
drăguță, eu convin cu ea în fiecare zi fundcă 
locuim în apropiere. Ea mă întreabă încontinuu 
de d-ta şi-mi face totdeauna reproșuri meritate, 
de ce nu-ţi scriu. De prezent e sănătoasă, dar a 
fost timp îndelungat bolnăvicioasă și o duce cam 
prost. Planul meu pentru viitor e deja definitiv 
stabilit. La toamnă plec la Brașov și voiu învăța 
acolo lumea să cânte. Nu știu dacă îmi va merge 
acolo bine, dar în orice caz mai bine decât la 
Viena... Şi dacă merge rău, le pot spune destul 





Maica Domnului (din altarul catedralei dela Zagreb) 
de Bucevschi 


de vreme valet şi să caut în altă parte o bucată 
de pâine, Dar un lucru am profitat — o largă ex- 
periență — care îmi va ajuta să trec la orice ocazie 
peste orice greutate»... 

După ce îi mai comunică lui Bucevschi infor- 
maţiile ce le are despre societatea de atunci din 
Braşov şi obligaţiile ce-l așteaptă acolo, continuă 
astfel: 

«Aici, sunt puţine noutăți, căldură înăbuși- 
toare, secetă grozavă în aer și în buzunare. Se 
lucrează de zor la lărgirea palatului artiștilor, dar 
partea lăuntrică nu va fi fost prea «lărgită». 

« Trec acum la partea finală a scrisorii mele, 
care oricât ar fi de delicată, trebue totuși apucată 

din răsputeri pentru a produce efectul pe care-l 
aştept cu atâta nerăbdare și care trebue să aibă 
— dacă nu se întâmplă o minune — tocmai rezul- 
tatul la care m'am gândit. 

« Din chitanțele anexate vei fi înțeles deja, mult 
stimate prietene, că e vorba de o chestiune bă- 
nească. În cursul scrisorii vei fi tot gândit acum, 
acum trebue să vină. Iat-o! Ştie numai Dumnezeu 
— îmi vine greu să-i dau drumul — dar trebue .să 
lasă. Mă adresez către d-ta ca de obiceiu când 
îmi merge tău și am avut totdeauna norocul și 
mângâierea de a pleca liniștit. D-ta ști că-mi 
mergea prost. D-ta puteai ști și asta că şi mai 
târziu mi-a mers prost, că adese am tras mâţa 
de coadă, dar trebuia să trăiesc, și ceea ce înce- 
pusem trebuia să sfârșesc. N'am multe datorii, 
dar prea multe pentru a le putea plăti în împreju- 
rările date. Am datorii la birt pentru hrana de 
toate zilele dela 25 Iunie. Cei 25 florini mi-au 
ajuns abia pentru chirie şi Krenn. Dar păcatele 
vechi greu le pot ispăși. Înţeleg prin aceasta chi- 
tanţele dela Muntele de Pietate. Acestea îmi apasă 
sufletul. Totul a mers la jidan: haină, pantaloni, 
ceasornic, inel și așa mai departe, o mulțime 
grozavă, acuma trebue scoase, 

« Mult stimate și dragă d-le Bucevschi. Aju- 
tă-mi, prin binevoitoarea d-tale intervenţie ași 
putea să primesc banii contra chitanțelor pe luna 
Septemvrie și Octomvrie, care ar trebui să fie 
numai timbrate și coramisate de Episcop. O, cât 
de bucuros ași plăti 5 până la 6 florini dobinzi. 
Sau poate d-ta ai fi așa de bun să-mi avansezi 
suma și să lași să-ți fie incasată apoi prin Zava- 
dovschi dela casieria țării. Banii sunt doar buni 
ȘI numai neajunsul că trebue să aștepți încă două 
luni îi face atât de puţin atrăgători. 

«O, cât de mulțumitor ți-ași fi dacă mi-ai 
procura paralele, jur că nu-mi pot ajuta altfel și 
sunt disperat. 

« Dela tata nu pot conta nici măcar cu banii 
pentru drum, fiindcă de prezent are atât de multe 
cheltueli cu frăținii mei. Te rog, mult, fă ceva 
pentru mine. D-ta mi-ai fost atât de bun, fii şi 
acuma... Pot spera? Rog a-mi răspunde imediat 
printr'o carte postală ca să scap cât de grabă de 
nesiguranța plină de chinuri. Mă încred în bună- 
tatea d-tale încercată și în firea d-tale de binefă- 
cător, mă încred și mă bizui hotărît pe prietenia 
d-tale generoasă și în aşteptarea unui cât mai 
grabnic și favorabil răspuns, te salut din toată 
inima ȘI rămân cu devotament plin de mulţumire 
al d-tale sincer C. Porumbescu, VIII!) Str. 
Albert Nr. 13». 

La 31 Iulie 1881, Ciprian Porumbescu i se 
adresează din nou, cu următoarea scrisoare: 

«Cel mai scump al meu prieten, Stăpânit de 
dureroasă neliniște îți scriu aceste rânduri. Ul- 


1) Sectorul Municipiului Viena în care locuia Porumbescu. 


tima mea scrisoare vei fi primit-o de sigur și 
poate că în momentul în care îţi scriu acestea, 
însuflețit de cele mai bune speranțe, soarta mea 
e hotărită. Numai Dumnezeu știe cum privesc 
spre zilele viitoare fiind pe lângă toate bolnav, 
grav bolnav. De 3 zile tușesc cu sânge și numai 
mulțumită bunăvoinței unui prieten care mi-a 
obținut un certificat dela societatea pentru cău- 
tarea bolnavilor, sunt atât de fericit de a avea 
tratament și medicamente gratuite. Poţi să îne- 
bunești, când te urmărește nenorocul, nu te mai 
slăbește. Medicul mi-a interzis strict orice iritare, 
supărare și griță. Lui i-i lesne a vorbi. Spune 
că mi-a plesnit o arteră în plămâni, nu în urma 
unui defect organic, ci în urma unei afecțiuni 
psihice, în special în urma unei stări sufletești 
vehemente care a înrâurit atât de puternic asupra 
mea. Trebue să plec cât de curând la țară şi să 
fac cură de zer. Aştept numai să-mi sosească 
frăținii 1) pentru a putea pleca apoi împreună cu 
ei (acasă). Deocamdată mă plimb în parcul « Schân- 
born » și beau apa «Selter». Rugându-te încă 
odată a nu mă uita și de a scuza cu bunăvoință 
repetatele mele molestări, te salut din toată inima 
al d-tale sărman și bolnav C. G. Porumbescu 
NIMIC », 

N'au trecut nici 2 ani după aceste scrisori și 
Ciprian Porumbescu se stinge la 6 Iunie 1883 
de boala care se declarase la Viena și despre care 
îi vorbea lui Bucevschi atât de sfâșietor. 

I!. Iconostase în Bucovina. Protectorul și prie- 
tenul lui Bucevschi, asesorul consistorial Silvestru 
Morariu-Andrievici, fuse numit pe ziua de 1 
Aprilie 1877 arhimandrit consistorial și vicar ge- 
neral arhiepiscop, adică locţiitor al mitropoli- 
tului, iar la 12 Martie 1880 e numit arhiepiscop al 
Cernăuţului şi mitropolit al Bucovinei și Dalma- 
țel. 

Deodată cu creșterea influenței acestui chiriarh 
în afacerile bisericești din Bucovina și prietenul 
său Epaminonda Bucevschi se bucură într'o mai 
largă măsură de sprijinul său binevoitor. 

Din acest timp datează și portretul mitropoli- 
tului Sivestru, astfel cum se vede tipărit în colori 
în multe case preoțești din Bucovina 2). 

Lui Bucevschi i se încredințează o serie în- 

1) Pe fratele Ştefan care din cauza unei boli la plămân: 
făcea cură la Gleichenberg, însoțit de sora Mărioara, căsă- 
torită mai târziu Raţiu, 

2) Cu acest portret Bucevschi a luat un premiu la o expo- 
ziție din Viena. Poate e unul din premiile de care vorbeşte 
maestrul Feuerbach în scrisoarea sa din August 1874 Mi- 
nistrul de Instrucție şi Culte de atunci, izbit de asemănare, 
să fi exclamat: « Das ist ja der Andrievici wie er le:ibt und 
lebr ». E de regretat că Bucevschi n'a făcut şi portretul întreg 
al acestui mitropolit în mărimea naturală pentru galeria Mi- 
tropoliei. Portretul, ce se găsește la Mitropolie e făcut după 
moartea mitropolitului de pictorul Maximovicei. 


treagă de lucrări bisericești care vor fi contribuit 
întrucâtva la ameliorarea situației sale materiale. 

După scrisorile şi actele oficiale ce ne stau la 
îndemână, putem preciza următoarele lucrări bi- 
sericești făcute de Bucevschi în vremea mitropo- 
litului Silvestru: 

La biserica din Rădăuţi va fi început pictura 
poate încă înainte de 1880. Cu adresa admini- 
strației provinciale Nr. 3509 din 17 Mai 1881 
i se aprobă «eine Nachtragsvergiătung » fur die 
im Collaudierungsprotokolle vom 5 Nowember 
1880 năher spezifizierten Kunstmaler-Malerar- 
beiten » la această biserică în suma de 200 florini. 


La 31 Decemvrie 1881 predicatorul Catedralei 
din Cernăuţi, părintele Ioan Procopovici, care 
era totodată şi preotul penitenciarului din Cernăuţi, 
îl înştiințează pe Bucevschi, că icoanele trimise 
pentru penitenciar au fost primite și aprobate 
și-l roagă a-i trimite o chitanță timbrată pentru 
a i se expedia suma de so florini, ce 1 se cuvine 
pentru aceste icoane. 


La 22 Martie 1882 protopopul Mandrilla din 
Rădăuţi îl înștiințează pe Bucevschi că 1-a trimis 
prin mandat poștal suma de 330 florini — după 
ce s'au reținut 37 florini drept cauțiune parțială 
— pentru lucrările de pictură la biserica din Fră- 
tăuții vechi, "Totodată îi exprimă bucuria, că-l va 
putea saluta în casa sa cu ocazia călătoriei pe care 
Bucevschi avea să o întreprindă la Iași la sfârșitul 
lui Aprilie aceluiaș an. 

La 1 Mai 1883 îl înştiințează tâmplarul Carl 
Klein din Cernăuţi: «De prezent aurarul Lu- 
cinschi e în Bălcăuţi și speră a termina auritul 
iconostasului până cel mai târziu la 1o |. c.». 

La 17 lunie 1883 administrația provincială 
cu Nr. 5739 îl învită pe Bucevschi să pună: 
« Declaraţia definitivă de preluare pe un proces- 
verbal de acord referitor la executarea lucrărilor 
de pictură artistică pentru iconostas și alte lu- 
crări de pictură artistică pentru biserica ortodoxă 
din Suhoverhov»; adăugând: «Anexele tehnice 
referitoare la executarea lucrărilor de pictură 
artistică pentru bisericile ortodoxe din Solca și 
Gura Humorului, împreună cu proiectele proce- 
selor-verbale de acord în chestie, vă vor fi comu- 
nicate d-voastră separat în curând ». 

La 18 August 1883 administraţia provincială cu 
Nr. 7929, îi încredințează executarea lucrărilor 
de pictură artistică la Gura Humorului. 

minată, la 27 August a. c. am dori să facem târ- 
nosirea ei». 

La sfârșitul anului 1883 Bucevschi răspunde la 
scrisorile Comitetului pentru clădirea bisericii 
din Poiana-Stampi din 9 și 23 Noemvrie, arătând 
că e gata să execute în afară de tablourile din ico- 
nostas şi celelalte picturi necesare. « În ce privește 
prețul nu am eu căderea să-l prevăd, fiindcă eu 
trebue să mă orientez după devizul d-voastră. 
Preţul e foarte diferit, dela 1.000 florini până la 
6.000 florini și mai mult (și pentru a fixa prețul 

Mântuitorul (din altarul catedralei dela Zagreb) 
de Bucevschi: 


nu cunosc nici dorințele d-voastră și nici muj- 


loacele ce vă stau la dispoziție). Dacă aș trebui să 
execut lucrările la fața locului, v'aş ruga să mi se 
pună la dispoziție o locuință şi un local luminos 
pentru lucru, compus din trei piese, precum și 
ajutorul comunei pentru a nu pierde vremea cu 
grijile menajului. Aştept prin urmare dela Onor. 
Comitet însărcinat cu clădirea, devizul pentru a 
putea să declar dacă pot accepta lucrul pentru 
prețul fixat sau nu». 


O chitanță iscălită de Bucevschi cu data Cer- 
năuți 5 Aprilie 1887, confirmă primirea sumei de 
97 florini: « Ca preţ pentru lucrările de pictură 
artistică executate la iconostasul bisericii orto- 
doxe din Solca ». 

La 5 Iulie 1883, Cassandra Buberl, mare pro- 
prietară din Bobeşti îl întreabă pe Bucevschi 
când și cum intenționează să aducă icoanele în- 
colo, deoarece «clădirea bisericii va fi curând ter- 

La 20 Ianuarie 1885 « Vergolder »-ul Luczynski 
îl înștiuințează că, după informaţiunile ce le are, 
Bucevschi are să primească în scurtă vreme cau- 
țiunea pentru biserica din Banila pe Ceremuș și 
Ceahor și-l roagă să-i achite atunci onorarul. 

La 27 lunie 1865 administrația provincială îl 
înștiințează cu Nr. 6869, că-i încredințează exe- 
cutarea lucrărilor de pictură pentru iconostasul 
bisericii din Tereblecea: « Contra prețului pretins 
de goo florini, precum și livrarea mobilierului 
contra prețului de ș75 florini». 

La 11 Noemvrie 1887 administraţia provincială 
îi ordonanțează cu Nr. 12.906, plata a unui rest 
pentru icoanele iconostasului bisericii din Ciudei, 
în suma de 1026 florini. 

Eusebie Sorocean și Orest Luţia mai înşiră 
intre iconostasele pictate de Bucevschi, următoa- 
rele: Coșciuia, Revna, Coniatin și Berhomet pe 
Siret și mai putem adăuga și noi: Storojineț. 

Constatăm deci deocamdată în baza documen- 
telor ce le avem, că în afară de iconostasele ară- 
tate în epoca precedentă, Bucevschi a lucrat sub 
păstorirea mitropolitului Silvestru cel puţin aceste 
18 iconostase și picturi de biserici. Sunt însă 
sigur că numărul lor e mai mare și că mai târziu 
se vor constata încă și alte lucrări bisericești exe- 
cutate de Bucevschi în Bucovina, 

Lista lor ar putea fi completată numai după 
dosarele consistorului, ale guvernului provin- 
cial și ale direcțiunii fondului bisericesc. 

Tot solicitudinii mitropolitului Silvestru se da- 
torește și raportul înaintat consistorului la 1887 
asupra curățirii și restaurării picturii murale din 
ctitoria lui Luca Arbore din satul Arbore !) în 
care Bucevschi ne spune: « Lucrul acesta nu se 
poate încredința ori și cui, pictura e prea prețioasă 
ca să se poată da ca obiect de încercare oricărui 
zugrav de rând, care fără cunoştinți, fără pietate 
pentru un monument atât de preţios, cu restau- 
rarea sa ar ruina tot și deplin, după cum ne arată 
probele de restaurare, care se află în pronaosul 
bisericii din Arbore. Ca să se continue în modul 
acesta ar fi un vandalism, care nici prezentul, nici 
viitorul nu ni l-ar putea ierta. Mai bine să rămână 
picturile aceste vechi sub pătura scutitoare de 
murdărie, căci încă și așa se prezintă măreţe, decât 
să iasă la lumină în mod care vatămă tot simţul 
estetic)... 

Din cele arătate până acuma vedem că Epami- 
nonda Bucevschi era de o sârguință și productivi- 
tate extraordinară. Câte zile de muncă încordată 
nu va fi trebuit să petreacă pentru a zugrăvi 
aceste iconostase și biserici — de multe ori chiar 
la o lumină insuficientă și în umezeală — pentru 
a câștiga modestele sume, pe care guvernul pro- 
vincial de atunci binevoia să i le aprobe. De câteori 





1) Publicat de mine în revista « Făt-Frumos » 1932, pag. 188 
și 189. 


nici nu se va fi putut odihni după munca sa în- 
cordată și va fi fost lipsit și de o hrană corespun- 
zătoare. 

Nu e deci de mirare că într'o zi— la Poiana- 
Stampi — puterile sale, slăbite printr'o muncă 
atât de încordată și prin privațiile ce și le-a 
impus, îl părăsesc și că, după alți câțiva ani de 
muncă, se stinge, doborit de ftizie, în vârstă de 
numai 48 ani. 

III. Portretul lui Ștefan cel Mare, !) Pentru a 
picta iconostasele și bisericile din ţara lui, Bu- 
cevschi stătea în repetate rânduri timp mai înde- 
lungat în Bucovina, fără a-și părăsi locuința din 
Viena. La Cernăuţi era de obiceiu oaspele mitro- 
politulu: Silvestru și locuia în reședința mitropo- 
ltană, 

Aici avea să facă cunoștința unei personalități 
proeminente din România de ieri, cunoștință ce 
avea să fie de mare însemnătate în vieaţa sa. 

În luna Septemvrie 1881 mitropolitul Silvestru 
primi vizita episcopului de Roman Melchisedec ?), 
mare cărturar și membru al Academiei Române. 
Episcopul Melchisedec ne mărturisește 3), că a 
fost primit cu dragoste adevărat frățească pentru 
care nu-l va uita pe mitropolitul Silvestru nicio- 
dată. 

Interesându-se mai de aproape de vechile do- 
cumente ce se găsesc la Mitropolia din Cernăuţi, 
episcopul Melchisedec a descoperit aici vestitul 
evangheliar manuscris, dăruit de Ștefan cel Mare 
Mânăstirii Humorului în anul 1473, adică în 
cam al XVI-lea an al Domniei sale și un al doilea 
evangheliar, scris cu cheltuiala raitropolitului Gri- 
gorie î) și dăruit Mânăstirii Voronețului pe la 
1550. Importanța descoperirii evangheliarului lui 
Ștefan cel Mare consista în faptul că conţinea 
portretul marelui Domn, pictat de un iscusit 
pictor contemporan. Marele Ștefan era reprezen- 
tat în genunchi, oferind evangheliarul Sfintei Fe- 





1) Vezi articolul meu: Pictorul Bucevschi și portretul lui 
Ștefan cel Mare (1881—1884) în revista « Făt-Frumos » 1934, 
pag. 17—20, 57—62, 97—102 şi broşura mea: De-ale pictorului 
Epaminonda  Bucevschi, extras din revista « Făt-Frumos», 
Cernăuţi. Tiparul + Glasul Bucovinei » 1934. 

2) Melchisedec Ştefănescu (născut la 1822 în Gârcina, 
jud. Neamţ, ț 1892 şi înmormântat în grădina fundației sale 
din Roman) a făcut studii superioare teologice la Chiev (1848 
și u.). A fost membru al Divanului ad-hoc, luptător neobosit 
pentru Unire. Ministru în întâiul cabinet Kogălniceanu 
(1861), membru al Academiei Române (1870). A îmbogăţit 
literatura, în special cea bisericească și istoria bisericească. 
A fost o adevărată fală a bisericii române, atât prin cultură 
cât şi prin pilda vieții sale neprihănite, 

3) În memoriul său înaintat Academiei Române şi pu- 
blicat în Analele ei seria II, Tom. IV, pag. 18. 

4) Grigore II (Roșca), mitropolit al Moldovei de două ori la 
1551 Şi 1558, mort după cum zice epitaful său dela Voro- 
neț la 1570. 


cioare pe tron cu pruncul Isus în braţe. Cu toate 
că Ştefan cel Mare era reprezentat în acest tablou, 
contrar portretului « tradiţional », fără barbă, blond, 
cu fața bucălată (grăsulie) și rubicondă, și se 
deosebea în mod esenţial de portretul cunoscut 
până atunci, pictat de G. Asachi, care-l repre- 

stirea Putna pe o icoană cusută (aer), dăruită Mâ- 
năstirii de marele Ştefan, un alt portret al acestui 
Domn, având aceleaşi semne caracteristice ca și 
ce] din evangheliar și că pictorul a comunicat un 
facsimil după această icoană membrulu Acade- 
miei, d-lui Nicolae Ionescu 1). 


zenta cu barbă. Episcopul Melchisedec își dădu În adevăr, în cursul lunei Octomvrie 1881 pic- 
imediat seamă că are înaintea sa 
adevăratul portret al lui Ştefan 
cel Mare. Şi mitropolitul Silve- 
stru «a rămas plin de bucurie de 
această mare comoară națională ». 
În această convingere episcopul 
Melchisedec va fi fost poate în- 
tărit și de pictorul Bucevschi, pe 
care numai atunci îl cunoscuse 
la mitropolitul Silvestru şi-l apre- 
ciază ca pe un pictor «care cu- 
noaște arta cu profunditate și are 
la dispozițiunea sa mai multe do- 
cumente privitoare la această o- 
Deta). 

Episcopul Melchisedec trebui 
neapărat să comunice această im- 
portantă descoperire Academiei 
Române al cărei membru era. 
Ambii chiriarhi îl însărcinară pe 
pictorul Bucevschi să «scoată fac- 
simile și desemne de pe această 
evanghelie », iar Bucevschi se şi 
achită de această însărcinare, tri- 
mițându-i episcopului Melchise- 
dec numai la vreo câteva săptă- 
mâni un album «compus din 8 
piese, însoţit şi de o scrisoare» 
pe care episcopul le primește la 
2 Noemvrie 1881, confirmând 
primirea lor. Episcopul Melchi- 
sedec îşi prezintă la câteva zile 
albumul și memoriul. In acest 
memoriu episcopul arată impor- 
tanța descoperirii făcute la Cer- 
năuți, îndeosebi a portretului 
marelui erou, pe care-l găsește 
autentic. Pentru autenticitatea 
portretului, episcopul arată că 
toate icoanele din evangheliar 
sunt făcute de un pictor distins, 
că vârsta eroului, în care e reprezentat, cores- 
punde cu epoca vieții sale, când s'a scris evanghelia- 
rul, că trăsăturile fizionomice corespund însușirilor 
eroului, că costumul în care e reprezentat e cel 
contimporan şi că evangheliarul a fost chiar în 
mâna Domnului, care-l comandase. La aceste 
considerente, episcopul Melchisedec adaugă că 
pictorul Bucevschi a descoperit în urmă la Mână- 





Altarul catedralei dela Zagreb, pictat de Bucevschi 


torul Bucevschi n'a făcut numai cele 8 facsimile, 
prezentate episcopului Melchisedec, ci a continuat 
să adune în Bucovina, la Mânăstirea Putna și poate 
că și în alte locuri, material pentru a dovedi că 
evangheliarul dela Humor reprezintă adevăratul 


1) Născut ia 1820, | 1905, profesor de istoria universală 
la Universitatea din laşi, orator apreciat, senator, Ministru 
de Externe (1876—1877), membru a! Ateneului Român și 
al Academiei Române. (Dicţionarul istor. geogr. Gh. Ada- 
mescu). 


1) Ar rezulta că Bucevschi va fi cunoscut încă mai înainte 
acest portret şi că făcuse cercetări în această privinţă. 

portret al lui Ştefan cel Mare. Cercetările sale 
n'au rămas fără succes. La mănăstirea Putna 
într'o başcă !) Bucevschi găsește un aer vechiu 
pe care e cusut portretul lui Ştefan cel Mare cu 
barba rasă, fața plină și părul blond ca și în evan- 
gheliar, lată ce comunică pictorul Bucevschi în 
această privință d-lui Nicolae Ionescu: 

« Am cercetat și am aflat un tablou, cusut cu fir 
de argint și de aur și cu puține mătăsuri colorate, 
care reprezintă pe Mântuitorul răstignit, încun- 
jurat de 8 persoane jelitoare. Pe marginea dreaptă 
ȘI stângă, în format cu mult mai mic decât per- 
soanele tabloului, se află un portret bărbătesc de-a 
dreapta, iar de-a-stânga un portret femeiesc, 
ambele în poziţiunea îndatinată cu a donatorilor, 
iar în partea de Jos a tabloului se află un șir, cusut 
cu fir de aur cu inscripțiunea slavonă, care ne 
spune că acest aer e dăruit de Ion Ştefan Voevod, 
fiul lui Bogdan Voevod, Mânăstirii Putna la anul 
7008 (1500 d. Hr.), deci puțini ani înaintea morții 
eroului nostru. Fără îndoială figurile donatorilor 
reprezintă pe Ștefan Vodă și pe soţia sa Maria». 

Memoriul episcopului Melchisedec, cetit în 
ședința din 13 Noemvrie 1881, făcu sensație nu 
numai în sânul Academiei, ci și în întreaga țară. 
Președintele Academiei, lon Ghica, și membrii 
ei Nicolae Ionescu și Dim. Sturdza erau pătrunși 
de importanța descoperirii... Dimitrie Sturdza 
declară că nu cunoaște o descoperire mai impor- 
tantă ca aceea a P. S. S. Episcopului de Roman. 

Dar nu toți membrii Academiei fură de aceeasi 
părere. 

În ședința Academiei din 27 Noemvrie 1881 
B. P. Hașdeu se declară convins că tabloul din 
evangheliar nu-l reprezintă pe Ştefan cel Mare, adu- 
când în sprijinul tezei sale următoarele argumente: 
I. Faptul că tabloul nu se găsește la începutul, ci 
la sfârșitul manuscrisului și că e neterminat, 
având un loc gol, dovedește că n'a fost făcut sub 
Ștefan cel Mare, ci mai târziu, sub Petru Rareș, 
reprezentându-l prin urmare pe acesta. În manu- 
scriptele evului mediu, cel ce donează o carte 
unei biserici, nu era zugrăvit la sfârșitul, ci în 
fruntea cărții. Ştefan cel Mare n'ar fi donat un 
evangheliar, în care tocmai portretul său n'ar fi 
fost deplin gata; 2. Tabloul din evangheliar nu e 
făcut de același pictor, care i-a zugrăvit pe evan- 
gheliștii din evangheliar. Tabloul Domnului arată 
mai multă artă decât portretele evangheliștilor. 
Chiar și deosebirea în nuanța colorilor dovedește 
acest lucru. Portretul este făcut pe contra pagina 
unei pagini scrise; nu-i deci micio îndoială, că 
posterior epocii lui Ștefan cel Mare; 3. Portretul 
publicat de Asachi, care-l reprezintă pe Ştefan 
cel Mare cu barbă, are o bază, căci e făcut după 
cel găsit în biserica dela Bădeuți (Bucovina), 
fondată de Ștefan cel Mare, unde se găsesc și 





1) Pivniţă boltită. 


portretele familiei Domnești din acea epocă fără 
niciun anacronism în inscripţiuni, Figura imberbă 
și rubicundă din evangheliar nu-l amintește pe 
Ștefan cel Mare, care-i mai bine închipuit la 
Bădeuți, sub aerul de călugăr şiret. Într'adevăr, 
Ştefan cel Mare pe tronul papal ar fi fost un 
Sixt V; 4, Portretul dela biserica Sfântului Ni- 
colae dela Iași nu poate face dovadă. Acest tablou 
prezintă mai multe anacronisme. Doamna Eu- 
doxia, care e zugrăvită lângă Domn, era moartă 
când s'a început clădirea bisericii. Apoi ce cată 
Eudoxia acolo unde se află Bogdan, care nu e 
fiul ei, ci al Mariei? Toate aceste anacronisme 
dovedesc că tabloul a fost zugrăvit de vreun 
pictor mai târziu, care nu-l cunoștea pe Ştefan 
cel Mare; 5. Asupra epitafului, aflat de pictorul 
Bucevschi la Putna, nu se poate pronunța, până 
l-ar avea de față. Un astfel de epitaf nu se face 
într'un an sau doi. S'a putut foarte bine ca epi- 
taful, pus în lucrare sub Ştefan cel Mare să se 
termine abia sub Petru Rareș, așa că inscripția să 
fie dela Ştefan cel Mare, iar portretul să fie al 
lui Petru Rareș. Concordanţa dintre portretul 
din evangheliar, dela Sfântul Nicolae din Iași, și 
epitaful aflat de Bucevschi, e singurul argument 
pentru autenticitatea portretului din evangheliar, 

Dar tabloul dela Sfântul Nicolae prezintă ana- 
cronismele, menționate și epitaful ar trebui exa- 
minat de aproape ca și evanghelarul, pentru a se 
vedea ori de figura lui Ştefan cel Mare nu este 
posterioară inscripției, 

Cu toate argumentele prin care membrii TI, 
Maiorescu, Gh. Chițu, Nicolae Ionescu şi Dim. 
Sturdza căutau să-l convingă pe B. P. Hașdeu 
despre autenticitatea portretului lui Ștefan cel 
Mare din evanghelhar, B. P. Hașdeu nu se lăsa 
convins, fiind întărit în părerea sa printr'o copie 
a unui pretins portret al lui Ştefan cel Mare din 
biserica dela Bădeuți 1) şi printr'o informație gre- 
șită dela membrul Academiei Simion Florea Ma- 
rian, pe care o comunică în ședința din 18 De- 
cemvrie 1881, că toate portretele lui Ştefan cel 
Mare dela Bădeuți, Voroneţ și Sfântul Ilie sunt 
cu barbă, 

Pentru a pune capăt acestei controverse Mini- 
sterul Cultelor și al Instrucțiunii Publice de 
atunci, V. A. Urechia, care totodată era și secre- 
tarul general al Academiei Române, decide să se 
adreseze pictorului Bucevschi să vină între 20 și 
23 Decemvrie 1881 la lași. Prin adresa acestui 
Mimister Nr. 18.043 din 15 Decemvrie 1881 se 
determină scopul venirii sale, astfel: « unde aveți 
să fiți consultat la lucrarea de restaurare a Mână- 
stirii Sf. Nicolae, fondată de Ştefan cel Mare». 
Totodată e înștiințat că i se pune la dispoziţie 


1) Ce i-a fost pus la dispoziție de George Hurmuzachi, 
președintele Societății pentru literatura şi cultura română 
din Bucovina. 


suma de 2șo lei, în bilete ipotecare, cheltueli de 
transport, iar pe timpul șederii în lași i se va 
servi o diurnă de 40 franci pe zi și costul în- 
toarcerii 1). 

În şedinţa Academiei din 11 Decemvrie 1881, 
secretarul general V. A. Urechia, Ministrul de 
Culte, relatează că după dorința Academiei a 
trimis pictorului Bucevschi parale de drum ca să 
vină între 20—23 Decemvrie la Iași, să se pună 
la dispoziția Academiei împreună cu arhitectul 
Ministerului pentru ridicarea cafaselor ?) și luarea 
celorlalte dispoziţii relativ la portretele murale. 


În corespondenţa ce ni s'a păstrat se găsește și 
scrisoarea pe care mitropolitul Silvestru 1-0 adre- 
sează lui Bucevschi în această chestiune la Viena 
cu data Cernăuţi 25 Noemvrie—7 Decemvrie 1881. 
O reproducem întocmai fiindcă dânsa caracteri- 
zează atât de bine atât încrederea desăvârșită, pe 
care mitropolitul o avea în marii noștri bărbaţi 
de atunci cât şi sentimentele de dragoste părin- 
tească, ce le nutrea față de pictorul Bucevschi: 


« Iubite Epaminonda! Aseară a sosit secretarul 
Academiei Române d-l Nicolae Densușianu, care 
mi-a adus două epistole, una adecă dela Principele 
loan Ghica, președintele Academiei, iar alta dela 
P. S. S. Episcopul Melchisedec. 


« În aceste epistole mă poftesc amândoi, ca cu 
o persoană de încredere să li trimit Ietraevan- 
ghelul pentru studiul critic şi deciziunea Acade- 
miei. 

« N'am trimis o persoană de încredere de aici, 
ci încrezându-mă în Plenipotenţiatul Academiei 
am dat cartea la mâna d-lui Densușianu. 

«De asemene în amândouă epistolele mă pof- 
tesc, ca să-ți scriu d-tale și să te înduplec, ca în- 
dată după primirea înștiințării să pleci la Bucu- 
reşti, unde ești de neapărată trebuință spre darea 
socotinței la respectiva deciziune a Academiei. 

« Spesele călătoriei și osteneala se va remunera 
deplin din partea Academiei, şi deoarece d-l Den- 
suşianu telegrafiază astăzi la București, ca pe 
calea telegrafică să trimită banu la Viena la repre- 
zentantele României d-l Balașianu, așadar cred 
că împreună cu epistola mea va sosi și asignarea 
banilor pentru d-ta. 

« Așadar nu întrelăsa prilejul acesta binevenit, 
de a te da cunoscut în București, prin care veni- 
torul ți se va putea asigura. 


« Toate cele ce vei crede că-ţi vor fi de lipsă 
în scopul indicat, să ţi le iai cu d-ta. Călătoria se 
vede, că o vei face de-a-dreptul prin Ungaria. 

« În fiecare caz să mă înștiințezi cu câteva cu- 
vinte, pentrucă eu răspunzând d-lor Ghica și 
Melchisedec i-am asigurat că în ș—6 zile vei fi 

1) Profesorul Eusebie Sorocean, pag. 14: 

2) Loc în biserică, închis cu grilaj de lemn, rezervat femeilor 
(spre a nu fi văzute de bărbați). 

în București. Afacerea este urginte pentru Statuă !), 
a cărei finalizare s'a sistat. Fi sănătos și voios 
Silvestru » ?). 

În ședința Academiei din 24 Ianuarie 1882 
secretarul general V. A. Urechia îl prezintă pe 
Bucevschi ca «artist pictor, care a binevoit a 
aduce Academiei copiile de pe portretele de 
Domni, făcute în Bucovina şi lași și proprii a 
servi Academiei la desbaterile sale asupra portre- 
tului lui Ştefan cel Mare». 

La învitarea Academiei Bucevschi prezintă 9 
copii după portretele murale și dă următoarele 
informații 3): 





Mitropolitul Silvestru Morariu 


Portretele lui Ştefan Vodă dela Voroneţ, Sfântul 
Ilie dela Pătrăuți pe Suceava și dela Sfântul Du- 
mitru din Suceava sunt toate fără barbă. 





1) Statuia lui Ştefan cel Mare dela Iaşi. Lucrarea a fost 
sistată pentru a se vedea dacă Ștefan cel Mare trebue înfă- 
țișat cu barbă sau nu. 

2) De văzut în această privință şi corespondența între mi- 
tropolitul Silvestru și episcopul Melchisedec în Const. C. 
Diculescu: Din corespondența episcopului Melchisedec. Bucu- 
rești, « Tipografia Cărților bisericeşti » 1909, pag. 69, 70, 73, 
14, 75, 76. La 23 Decemvrie 1881, episcopul Melchisedec 
îi scrie mitropolitului Silvestru: 

« Despre d-l Bucevschi știu de când eram la București, 
că Ministrul de Culte i-a trimis bani de drum ca să vină de- 
a-dreptul la Iaşi pe la 20 ale lunei curente, unde are să vie 
şi Ministrul, ca să studieze un portret al Marelui Ștefan, 
ce se zice că este pe păretele bisericii Sf. Nicolae Domnesc 
din laşi spre a se putea completa noțiunile despre portretul 
în chestiune. 

« Ministrul mi-a promis, că dela laşi va veni pe la mine 
împreună cu d-l Bucevschi». 

:) Reproduse după procesul-verbal al şedinţei Academiei 
din aceiaşi zi. 

Unul singur dela Voroneţ are puţină barbă, abia 
însemnată. Că este tot al lui Ștefan cel Mare 
probează inscripțiile bisericii. 

Prezentând apoi copiile a 3 portrete dela Sfân- 
tul Nicolae din Iași 1), Bucevschi le crede făcute 
în timpul lui Duca Vodă, pe când cel dela Voro- 
neț este cel mai vechiu portret al lui Ştefan Vodă. 
Portretul dela Sfântul Dumitru din Suceava, are 
inscripția din timpul lui Petru Rareș, | 

Bucevschi prezintă apoi o copie de pe portretul 
lui Petru Rareș dela Mânăstirea Humorului și o 
copie a portretului mitropolitului Grigorie dela 
Voroneţ. 

La întrebarea d-lui V, A. Urechia dacă Bu- 
cevschi ne poate da oarecari informaţii asupra 
portretelor lui Ştefan cel Mare dela Bădeuți, de 
care se foloseşte d-l B. P. Hașdeu în argumen- 
tarea sa, pictorul Bucevschi răspunde că el însuși 
a făcut copia d-lui Hașdeu, însărcinat de d-l 
Hurmuzaki ?) din Cernăuţi. Adaugă însă scuza: 
«Pe atunci eram foarte tânăr 2). Mai târziu am 
mers iarăși la Bădeuți și voind să mă încredinţez, 
dacă portretul zis al lui Ştefan cel Mare era o 
pictură veche, am aflat că a fost zugrăvit de un 
biet zugrav, care și azi trăieşte la Siret. Ştergând 
pictura nouă am aflat, că a fost odinioară un 
portret al lui Ştefan cel Mare acolo, dar nu mai 
rămăsese din el, decât o bucată din frunte și co- 
roana. Zugravul dela Siret și l-a închipuit cum a 
crezut » îş 

După ce și membrul Academiei Gr. Tocilescu 
supuse Academiei patrafirul dela Dobrovăț, pe 
care este cusut un portret al lui Ştefan cel Mare 
asemănător cu cel din evangheliarul dela Humor; 
B. P. Hașdeu se declară convins că portretul din 
evangheliarul dela Humor este al lui Ștefan cel 
Mare, iar Dim D. Sturdza recapitulează mersul 
desbaterilor de până acuma după cum urmează: 

1. În urma explicaţiunilor d-lui Bucevschi, 
portretul dela Bădeuți e înlăturat cu desăvârșire. 

2. Se constată asemănarea portretului din evan- 
gheliar cu cel de pe patrafirul dela Dobrovăț și 
cu cel de pe aerul dela Putna, descoperit de Bu- 
cevschi. E prin urmare adevăratul portret al lui 
Ștefan cel Mare. 

3, Portretul mural dela Humor prezentat în 
copie de Bucevschi e portretul lui Petru Rareş. 





1) Reprezentând pe Ştefan cel Mare, fiul său Bogdan şi pe 
Doamna Eudochia. 

2) Am arătat mai sus, că e vorba probabil de Gheorghe 
Hurmuzachi. 

%) Probabil încă în anul 1868, când a făcut şi copia portre- 
tului mitropolitului Dosoftei după fresca dela Sfântul Gheor- 
ghe din Suceava. 

*) Ctutoria lui Ştefan cel Mare dela Bădeuți a fost distrusă 
în războiul mondial; cf. Leca Morariu: Ce-a fost odată. Din 
trecutul Bucovinei, Cernăuţi 1922. Institut de Arte Grafice 
« Glasul Bucovinei », pag. 37—65. 


D-l Sturdza adaugă apoi: « d-l Bucevschi pleacă 
la Viena şi deocamdată nu se poate face nimica. 
Dar d-l Bucevschi să ne mai revină curând, să 
ne dea sfat cui să dăm spre decopiere exactă 
evangheliarul dela Humor și cu cine să pregătim 
imprimarea opului... D-l Bucevschi ar face lucru 
direct și fără fotografie»... 

D. Sturdza cere ca guvernul să nu se dea în- 
dărăt și să acorde Academiei pentru tipărirea 
evangheliarelor 50.000 sau poate chiar 100.000 lei. 
Bucevschi cu ocazia plecării sale la Viena să fie 
însărcinat a pregăti copia exactă pentru tipărirea 
evangheliarului dela Humor și a celui din biblio- 
teca din Viena tot dela Ştefan cel Mare. 

La 23 Februarie 1882 secretarul general V. A, 
Urechia dă cetire raportului asupra activității 
Academiei în cursul anului încetat, relevând, că 
cele mai multe din cele 40 ședințe fură necesitate 
de desbaterile, care au interesat întreaga Româ- 
nime, asupra comunicatului P. S$. S. Episcopului 
Melchisedec asupra adevăratului portret al lui 
Ștefan cel Mare, 

După o mulțumire adresată mitropolitului Sil- 
vestru pentru trimiterea evangheliarului dela Hu- 
mor, raportul continuă: 

« Ministerul Cultelor a pus de asemenea la dis- 
pozițiunea noastră unele odoare bisericești şi mai 
ales abilul penel al merituosului artist român d-l 
Bucevschi, carele a decopiat mai multe portrete 
murale și inscripțiuni, care ornează acum galeria 
noastră și fură proprii a oferi prețioase elemente 
la interesantele desbateri... 

«Este de dorit ca Academia să dispună de 
mijloace pentru a publica diversele evangheliare 
Ştefaniene și pentru reproducerea portretelor și a 
operelor de artă». 

Comisiunea însărcinată cu examinarea lucrărilor 
delegaţiunii din anul trecut conchide în raportul 
prezentat în anexa 7 la punctul IV: 

« În lipsa de mijloace pentru a realiza patrio- 
tica dorință de-a arăta pe Ştefan cel Mare și ca 
protector al artelor, credem că Academia s'ar 
mulțumi deocamdată... a se edita un volum 
uzual pentru vulgarizarea descoperirilor, cuprin- 
zând portretul lui Ştefan cel Mare și edificiile 
principale, înălțate de el». 

Comisiunea specială însărcinată cu socotelile 
și preliminările bugetului pare a nu fi găsit mijloa- 
cele necesare nici pentru acest redus desiderat 1). 


1) Poate în urma acestor împrejurări Bucevschi va fi luat 
deciziunea «unei mici publicațiuni a evangheliarului dela 
Humor, care-i absoarbe toate mijloacele pecuniare», după 
cum mărturisește într'o adresă trimisă unui director din Mi- 
nisterul Cultelor pentru a i se «asemna restul banilor», ce 
1 se mai cuvenea dela Ministerul Cultelor şi care publicație 
va fi rămas din lipsa mijloacelor în cartoanele lui Epaminonda 
Bucevschi, şi apoi se va fi pierdut, ca multe alte lucrări. (Re- 
vista « Făt-Frumos», 1933, pag. 151). 


« Albumul » lui Bucevschi, prezentat de episco- 
pul Melchisedec Academiei în ședința din 13 
Noemvrie 1881, trecut în lista cărților dăruite 
Academiei dela 1 Aprilie 1881 până la 31 Martie 
1882 1) ca dăruit de episcopul Melchisedec, avea 
următoarele 8 foi volante: 

]. Din evangheliarul Marelui Ştefan dela Hu- 
mor, 

1. Facsimile de pe o însemnare istorică în limba 
slavonă din anul 1538 referitoare la salvarea evan- 
gheliei de către Petru Rareș. 

2, Facsimile de pe o altă notiță istorică, ce se 
află chiar la începutul tetraevanghelului scrisă în 
anul 1657 de însuși George Ştefan, Domnul Mol- 
dovii, referitoare la răscumpărarea evangheliei 
dela generalul ardelean « Kimen lanaș» (Kemeny 
Janoș), care bătând pe Cazaci le-a luat prăzile. 

3. Facsimile de pe notița ce se află la finele 
evangheliei dela Ioan, scrisă de însuși caligraful 
întregului tetraevanghel. In ea se spune că evan- 
gheliarul e scris din ordinul Marelui Ştefan de 
ieromonahul Nicodim în anul 1473. 

4. Dispoziţiunea tabloului întreg dela finele 
evangheliarului în care este și portretul Marelui 
Ștefan. 

5. Facsimile a părții din acest tablou, care re- 
prezintă numai portretul lui Ştefan, oferind evan- 
gheharul. 

6. Facsimilele inițialelor și ale ornamentelor 
aflătoare în tetraevangheliar. 

7. O fotografie de pe portretul lui Ştefan cel 
Mare, scoasă de pe aceeași icoană din evangheliar. 

II. Din evangheliarul mitropolitului Grigorie 
dela Voroneţ: 

8. Facsimile de pe icoana Sfântului Danul, 
cum se înfățișază pe ferecătura acestui evan- 
ghelar. 

La Academia Română aceste 8 foi nu se mai 
păstrează ca un tot întreg. 

În secţia stampe'o, piesa Nr. 4 a albumului, 
făcută cu penița în negru e inventariată la Nr. 
3.927 BC VIII 48. Aceeași piesă, lucrată în 
colori, e încadrată și atârnă pe un perete al scării 
mari purtând Nr. 165. Ea pare a fi făcută tot 
de Bucevschi. 

Piesa Nr. 5 a albumului, făcută în colori pe un 
carton e inventariată la aceeași secție la Nr. 3854 
AC VII. 

Piesele, 1, 2, 3, 6 şi 7 ale albumului: se păstrează 
însă, la secția manuscriselor, într'o mapă, fără 
niciun discernământ, împreună cu alte multe foi 
referitoare la cărți vechi bisericești. 

Piesa Nr. 8 n'am putut-o afla la aceste 2 secții. 

La secţia manuscriselor se găsește în aceeași 
mapă o fotografie a ferecăturii evangheliei dela 
Voroneţ cu chipul Sfântului Danul. 

Din copiile portretelor murale, prezentate de 


') Analele Academiei, seria II, Tom. IV, pag. 217. 

Bucevschi în ședința Academiei din 24 Ianuarie 
1882, 4 piese sunt atârnate pe pereții scării mari 
și 3 piese pe pereţii scării mici. 

Pe pereţii scării mari se găsesc următoarele 
copii-portrete: al lu: Ştefan cel Mare dela Sfântul 
Nicolae din Iaşi, inventariat sub Nr. 40, al lu: 
Bogdan III, din aceeași biserică, inventariat sub 
Nr. 177, al Doamnei Eudochia, dn aceeași bise- 
rică, inventariat sub Nr. 187 și al lui Ştefan cel 
Mare dela Voroneţ, inventariat la Nr. 180. 





Episcopul Melchisedec 


Pe pereţii scării mici se găsesc copule portre- 
telor: al lui Ştefan cel Mare dela Sfântul Dumitru 
din Suceava, inventariat sub Nr, 41, al lui Petru 
Rareș din biserica Mânăstirii Humorului, inven- 
tariat sub Nr. 184, și al mitropolitului Grigorie 
dela biserica din Voroneţ, inventariat la Nr. 52. 

Lipsesc însă copiile portretelor lui Ştefan cel 
Mare din biserica din Pătrăuți pe Suceava și dela 
Sfântul Ilie, prezentate de Bucevschi. 

Dacă Academia Română a fost silită din cauza 
mijloacelor restrânse să se mulțumească numai 
cu aceste lucrări, episcopul Melchisedec a ţinut 
să aibă un portret al lui Ştefan cel Mare făcut în 
figura întreagă și în mărime naturală de Bucevschi. 

Din corespondența ce există rezultă că Bu- 
cevschi a livrat acest portret în Martie 1884, 
împreună cu mai multe fotografii luate după 
acest tablou și că episcopul Melchisedec a fost 
foarte mulțumit de această lucrare. În ziua des- 
chiderii sesiunii, la 6 Martie 1884, a prezentat o 
fotografie Academiei și toți cei prezenți la Aca- 
demie au exprimat că este nimerit și că doresc să 
aibă câte o fotografie. 

Costul acestui portret în sumă de 892 franci, 
calculați în aur, a fost achitat de episcopul Mel- 
chisedec prin Banca Română din București. 

Acest portret se găsește astăzi la fundația epis- 
copului Melchisedec din Roman !). 

Hasdeu l-a reprodus în « Revista Nouă» Nr. 11 
din 1888. 

Episcopul Melchisedec a mai comandat și icoana 
Sfântului Daniil după motivele evangheliarului 
dela Voroneţ. 

Nu putem ști dacă a fost executată și unde se 
găsește. 

La lași Bucevschi fusese nu numai în Decem- 
vrie 1881, ci, după cum rezultă dintr'o scrisoare 
a protopopului I. Mandrilla, și spre sfârșitul lui 
Aprilie 1882. Va fi restaurat el atunci portretele 
murale sau va fi făcut și alte lucrări? Iată o che- 
stiune care nu e încă lămurită. 

IV. Iconostasul dela Zagreb. În anul 1883 Bu- 
cevschi primește o comandă de mare importanţă: 
Zugrăvirea Catedralei sârbești din Zagreb. 

Va fi primit această comandă în urma legătu- 
rilor ce le avea cu colonia sârbească din Viena 
sau în urma recomandărilor înaltului său pro- 
tector, mitropolitul Silvestru, care totodată era și 
mitropolitul Dalmației având câte un episcop 
sufragan sârb la Zara și Cattaro? 

n privința acestei chestiuni n'avem nicio in- 
dicaţie. 

Tit Popescul și Eusebie Sorocean precizează 
numai atât: 

« Penelul său a produs multe lucrări de valoare 
pentru biserica sârbească. În urmă primi să exe- 
cute și lucrările de-o însemnătate așa de mare, 
precum e Catedrala episcopală din Zagreb, icono- 
stasul, pictura decorativă și arhitectonică ». 

Prin bunavoință a colegului meu Gh. Nedici 
am putut să obțin și câteva fotografii a celor mai 
importante tablouri din acest iconostas. 

Din corespondența ce ni s'a păstrat putem 
Spicul câteva amănunte referitoare la executarea 
acestor lucrări. 

In ciorna unei scrisori, fără dată, către d-l 
« Dombaumeister » H. Bolle, arhitectul Catedralei, 
originar din Bonn, Bucevschi îi confirmă primirea 
sumei de 300 florini trimisă în contul celor 2 
tablouri pentru iconostas și-l anunță că a și în- 
ceput lucrarea lor, sperând că le va putea termina 
până la sfârșitul lui Iulie 2). Bucevschi declară 
totodată că e gata să vină, dacă va fi învitat, cât 
de curând la Zagreb. 

La 17 Ianuarie 1884 d-l Bolle îi răspunde din 
Zagreb că ambele tablouri avizate n'au sosit încă. 
Imediat ce vor sosi îl va înștiința. Totodată îi va 
comunica dimensiunile pentru celelalte tablouri, 


1) Acest splendid portret ar merita mai multă atenție. Ar 
trebui expus în vreun muzeu. 
2) În anul 1883? 


fund anticipat convins că lucrarea va fi deplin 
corespunzătoare 1), 

La 25 Ianuarie 1884 ajutorul d-lui Bolle, un 
domn Hector v. Eckhel, îl întreabă la cât eva- 
luează tabloul Sfintei Treimi din iconostas, de- 
ocrece un membru al comunității intenționează 
să-l doneze bisericii, adică să achite comunității 
costul lui. Membrul e dispus a face o plată în plus 
pentru un decor mai bogat al tabloului. 

O altă ciornă a lui Bucevschi, fără dată, arată 
că trimite în anexă contrainscrisul 2) și că e ho- 
tărît să vină la Zagreb în luna Mai?), sperând 
că până atunci va fi terminat lucrările aproape în 
întregime. Cu modalitățile fixate e înțeles. Ar dori 
numai ca să fie modificate condiţiile de plată — 
dacă e posibil — astfel că până la terminarea lu- 
crărilor să 1 se trimită lunar suma de 200 florini 
pentru cheltueli curente. Atelierul său modest a 
devenit neîncăpător pentru tablourile mari și e 
nevoit a închiria pentru durata acestor lucrări un 
atelier mai mare. Continuă apoi astfel: « Tablele 
de lemn, aurarii, modelele, tâmplarii îmi fac chel- 
tueli destul de mari; prevăd însă că nu voiu putea 
trimite în fiecare lună lucrările mele la Zagreb 
pentru a garanta sumele ce-mi sunt necesare, 
fiindcă nu pot lucra la un singur tablou, până ce-l 
termin ca bun pentru expediere, ci mă gândesc a 
începe mai multe și a lucra când la unul când la 
altul, până ce termin un număr mai mare, putând 
astfel progresa mult mai repede. De aceea mi-ar 
conveni dacă modestului meu capital de exploa- 
tare 1 s'ar adăuga suplimenttul de 200 florini la 
prima fiecărei luni, începând dela 1 Februarie 4). 
Mă oblig a mă ocupa exclusiv cu lucrul iconosta- 
sului din Zagreb până la terminare și sper în cel 
mult două luni să vă livrez la Zagreb un număr 
suficient de tablouri pentru avansurile lunare 
trimise și ce mi se vor trimite. Am făcut destule 
lucrări pregătitoare și sper că voiu progresa repede. 

La 29 Februarie 1884 ajutorul Hector v. Eckhel 
îi răspunde că a raportat imediat comunității orto- 
doxe sârbești modificarea dorită a modalităților 
de plată. Comunitatea fiind de acord, îi promite 
a îngriji să primească la începutul fiecărei luni 
200 florini, 

La 31 Mai 1884 un domn M. Bastai€ îi comunică 
lui Bucevschi că la ș Iunie, când Bucevschi inten- 
ționa să vină la Zagreb, se deschide dieta croato- 
slavonă și-i recomandă a reține de vreme locuinţă 
sau a-1 scrie. 

În sfârșit, ni s'a mai păstrat ciorna fără dată a 
unei scrisori de o rară gingășie și delicateță adre- 
sată de Bucevschi parohului Catedralei. Ea ne 

1) « Da ich im Vorhinein uberzeugt bin, dass die Arbeit 
vollkommen entsprechend ausgefallen ast». 

2) « Gegenbrief », care nu există în corespondența aflată. 

3) Anul 1884. 

1) Anul 1884. 


arată mulţumirea lui Bucevschi pentru dragostea 
societății sârbești de care s'a bucurat în cursul 
șederii sale la Zagreb, dar și trista stare a sănă- 
tății sale, confirmându-ne că încă în toamna 
anului 1884 a fost atins de ftizie, boală care l-a 
răpus în anul 1891. Iată conținutul ei: 

« Sfinția Voastră, vă veți face asupra persoanei 
mele orice părere, dar una bună nu. După ce în 
cursul șederii mele la Zagreb am profitat de atâta 
bunătate nemeritată în societatea d-voastră plă- 
cută, în casa d-voastră, buna creștere cerea să 
mă arăt mulțumitor față de d-voastră și dacă nu 
altă să vă exprim cel puţin prin câteva rânduri 
mulțumita mea adânc simțită. Acest reproș trebue 
să mi-l fac însumi. Dar în caz de boală, omul e 
pus în imposibilitate. Fatalitatea m'a prins cu 
mâna ei grea și de când am părăsit Zagrebul am 
trebuit, exceptând scurte intervale, să stau în pat. 
O tusă cu sânge, care n'a voit să cedeze în cursul 
șederii mele de aproape 3 luni în munții înalți 
dela Poiana-Stampi, mi-a sleit într'atâta puterile 
încât am pierdut toată plăcerea de a trăi. Ce e 
drept medicul meu mă mângâie, asigurându-mă 
că deşi mă simt slab, organele mele atacate sunt 
vindecate şi că aș trebui numai să mai fac pri- 
măvara viitoare o mică cură suplimentară pentru 
a mă însănătoși deplin. Nu pot ști, încearcă numai 
să mă mângâie, sau e adevăr. Ceea ce pot spune 
e că tusea mea n'a cedat, deși nu mai sunt răgușit, 
că mă simt fără puteri și am slăbit. Cum a da 
Dumnezeu. De scris nu v'am scris Sfinţiei Voa- 
stre, dar nenumărate ori — pot spune neîntrerupt 
— m'am gândit la d-voastră. Am cunoscut doar 
în Zagreb atâţia oameni dragi și am petrecut 
atâtea ceasuri fericite, care nu le voiu uita. 

« Dacă n'ași fi fost condamnat a păstra liniște 
absolută, ceea ce mi-a făcut imposibilă chiar și 
corespondenţa, cu ce plăcere ași fi primit vreo 
veste dela Zagreb despre terminarea bisericii 
d-voastră şi târnosirea ei, despre aprecierea umile: 
mele persoane și altele? 

«De 1o zile sunt iarăși la Viena şi-mi petrec 
timpul plictisindu-mă, fiindcă nu pot încă lucra 
și nici nu pot face altceva. 

« Mulţumesc lui Dumnezeu că sunt iarăși aici 
și că lupii nu-mi urlă în curte, cum era cazul ia 
ultimul meu domiciliu. 

«Fiind deprins a auzi dela d-voastră numai 
bine, devin îndrăzneț și vin cu o rugăminte: 
lertați-mi tăcerea mea și păstrați-mi bunăvoința 
ca și până acum, iar dacă timpul vă v'ar permite 
a-mi comunica una alta dela Zagreb, acest lucru 
m'ar face nemărginit de fericit. 

« Adăugând acestor rânduri salutările mele cele 
mai cordiale către d-voastră, d-na Boroevi€, d-l 
Bastai€ și familie, d-l Gavrella, d-l și d-na Bolle, 
scurt către toți cunoscuții, care își amintesc de 
mine, rămân cu cea mai distinsă stimă, E. A. 
Bucevschi ». 

Dela târnosirea acestei Catedrale se împlinesc 
în anul acesta (1934) so ani. 

Din fotografiile ce mi s'au trimis vedem că 
tablourile iconostasului s'au păstrat în toată splen- 
doarea lor. Dar ni se scrie că pictura murală s'a 
deteriorat și a fost reînoită de un alt pictor. 

Dintre toate picturile bisericești executate de 
Bucevschi, iconostasul din Zagreb e poate cel mai 
important. 

D. Caracteristica lucrărilor lui Bucevschi. Am 
spus că pictorul Bucevschi a fost elevul corifeului 
picturii germane, Anselm Feuerbach, în anul 
școlar 1873—1874 şi poate și în anii următori. 





Ep. Bucevschi pe la 1885 


Sub îndemnurile lui, Bucevschi se emancipează 
repede de tradiția școlii germano-vieneze și de- 
vine un adept fervent al maestrului său. Înainte 
de toate Bucevschi devine un om de o rară no- 
bleță a sufletului, de un caracter ferm și hotărit 
și de o înaltă concepție a vieţii. Dar și tablourile 
sale poartă timbrul ţinute: și nobleței clasice. 
Dintre cele ce ni s'au păstrat, în deosebi mărețele 
tablouri « Bacanalul », « Bacanta», «Dante în exil», 
sunt produse ale acestei direcții artistice. Influ- 
ența clasicismului se remarcă însă şi în tablourile 
sale religioase și naționale. 

Influența italiană-franceză în operele lui Bu- 
cevschi o putem demonstra prin două exemple. 
La Paris maestrul Feuerbach a fost atras mai ales 
de importantul și epocalul tablou al școlii franceze 
Romains de la Decadence de Thomas Couture 1). 
E] devine elevul acestui maestru. La rândul său 
Feuerbach creează impresionantul tablou « Sim- 


:) A trăit între 1815 şi 1875. 

posionul lui Plato», iar elevul acestuia, Bucevschi, 
creează « Bacanalul », având ca obiect decadența 
romană, tratată de Couture. Vieața lui Dante îl 
preocupă atât pe Feuerbach, care pictează tabloul 
Dante și femeile nobile dela Ravenna, cât și pe 
Bucevschi, care pictează tabloul « Dante în exil». 

Dar Bucevschi trebuind să țină seamă de gustul 
marelui public, care-i oferea posibilitatea traiului, 
nu se poate opune cu desăvârșire curentului ro- 
mantic, 

El creează o serie de tablouri de gen romantic, 
pierdute în cea mai mare parte în noianul străi- 
nătățu. 

Bucevschi nu poate rezista nici pitorescului 
atrăgător, ce-l oferă vieața noastră românească 
rustică și peisajul românesc și nici marilor figuri 
din istoria neamului nostru, creând astfel un șir 
întreg de tablouri naţionale, și în acestea se recu- 
noaște temeinica școală a maestrului său Feuer- 
bach, 

În ce privește tehnica lui Bucevschi, profesorul 
Luţia, referindu-se la tablourile din expoziţia dela 
1920, ne spune: «Cu câtă dragoste și măestrie 
este bunăoară lucrată « Mica buchetieră » 1), care 
îmbrăcată în portul nostru naţional ne întinde 
cu un surâs plin de naivitate și sfială un bucheţel 
de flori din luncile noastre cu cioboțica cucului. 
Sau tabloul numit « Doina » cu chipul fetelor, ce 
poartă o cofiță cu apă dela izvor pe când în jurul 
ei visează pădurea. Desemnul e cât se poate de 
corect. El preferă proporția armonioasă și bine 
desvoltată. Coloritul său are o dulce și gingașe 
armonie, moștenire dela maestrul său Feuerbach. 
Nici când un ton mai îndrăzneţ, mai strident nu 
turbură nobila tonalitate de care se servește; acor- 
durile sale coloristice sunt redate în mol și cu un 
piano melancolic ce te face să visezi înaintea 
tablourilor sale cu chipuri de femei împodobite 
cu ștergare diafane și îmbrăcate cu un gust al lui 
particular — în port naţional ». 

Ideea de care Bucevschi a fost condus în pictura 
bisericească o rezumăm după conferința profeso- 
rului Luţia: După cum ne spune Nicolae Iorga 
în lucrarea sa « Negoţul și meșteșugurile în tre- 
cutul românesc», spiritul învingător al crești- 
nismului suflă departe rămășițele încă frumoase 
ale mândrei noastre statui de odinioară... 

Lui Dumnezeu i se aduce prinos frumosul... 
Acest frumos închinat lui Hristos și sfinților... 
după concepția ortodoxă nu trebue să mai ră- 
mână în atingere cu vieaţa. El era închis într'un 
iconostas cu candela credinței lângă dânsul ca 
să-l lumineze. Timpul trebuia să-i înegrească 
liniile, să coboare un văl de negură asupra trăsă- 
turilor unei fețe care fusese la început frumoasă. 
Nimeni nu putea să cuteze a le mai atinge însă, 
pentru a le înviora și întineri. Legea sfântului 


*) În posesiunea d-nei ing. Artemie Găina din Cernăuţi. 


tipic oprea o profanare ca aceasta. În acest canon 
recunoscut și binecuvântat de biserică trebuia să 
stea arta înfășată în strânse legături îmbălsămate 
de mumie uscată. 

Față de această concepție rigidă a vechii picturi 
bisericești, Bucevschi pune întrebarea: Ce e însă 
arta? Arta a fost, este și va fi cultul frumosului. 
Dar fiindcă frumosul în sens lumesc se deose- 
bește și adesea nu se împacă cu cerințele bisericii 
dreptmăritoare, să căutăm punctul de întâlnire 
unde să se găsească înfrățite în armonie arta lu- 
mească cu cea bisericească, punctul de întâlnire 
unde să nu domnească nici carnea dracului, dar 
nici pastrama mumificată. Și iacă descătușați 
numai vederile și prejudecățile înguste, consa- 
crate de un tipic rămas astăzi fără rost şi lăsați 
să se priminească și sfânta noastră biserică cu o 
haină nouă în aceste vremuri de cultură și progres. 
Vechea noastră tradiție bisericească însă să nu 
sufere, ci mai vârtos să câștige prin acest sânge 
nou intrat în vinele artei religioase. 

În adevăr, toate tablourile religioase ale lui Bu- 
cevschi, îndeosebi chipul lui Isus Hristos și al 
Maicei Domnului !) care înfrumusețează pereții 
locuințelor particularilor din Bucovina, ne dove- 
desc odată mai mult posibilitatea de-a împreuna 
vechea tradiție cu fondul ei aurit și coloritul 
uzitat cu cerințele moderne de estetică exprimate 
prin 0 concepție decorativă și totuși realistă și 
printr'un desen corect. 

Tit Popescul, ne arată poate chiar părerea ma- 
relui nostru mitropolit Silvestru în această che- 
stiune, când ne spune: « Principiul bisericesc nu 
suferă nimica prin această reformă, ba apăru chiar 
în haina nouă mai bine și mai curat exprimat»... 

Bucevschi a fost foarte variat în lucrările sale. 
Dovadă sunt frumoasele talgere de majolică, cu 
gingașe capete de femei minuţios lucrate, care 
tehnică reclamă cunoștințe speciale și multă prac- 
tică. 

Ca artist n'a căutat copite de cai morți pe pereți 
verzi, ci a stat drept, s'a uitat, sa uitat cu ochi 
sănătoși și minte întreagă la lumea ce-l imprejmuia 
și a muncit. 

Dar a muncit cum numai puțini și aleși pictori 
au muncit în întreaga :storie a artelor. Dacă ne 
vom da seama despre faptul că o sumedenie de 
picturi ale sale, mai ales cele de genul Rococo, 
au ajuns până în America, Englitera, Franţa și 
Olanda, că multe mai sunt prin Viena, dacă ne 
vom da mai departe seama că în afară de splen- 
didul și bogatul iconostas din Zagreb a mai lucrat 
și la noi în țară la iconostasele unor biserici, că 
a luat parte la lucrarea de restaurare a picturilor 





1) La stăruința mitropolitului Silvestru chipul lui Isus 
Hristos şi al Maicii Domnului, a fost tipărit în colori, în 
Institutul K. und K. Hofkunstdruckerei v. Reiffenstein & 
Uhl din Viena. 


bisericeşti dela Sfântul Nicolae Domnesc din 
lași, că a dat gata o mare mulțime de icoane 
sfinte, ce astăzi se află pe la diferitele mânăstiri 
și biserici precum și pe la particulari, că în fine 
a lucrat portrete, tablouri cu siluete naționale 
și peisaje, atunci vom înțelege ce muncă uriașă 

Domnişoara Cam lla Neumann, mă informează 
că Bucevschi ne mai putând lucra din cauza 
boalei sale, prietena sa d-na Cosovici 1) adunase 
câteva doamne, aparținând celor mai distinse fa- 
milii din Cernăuţi pentru a fi instruite de Bu- 
cevschi în arta picturii. Unele dintre ele au de- 


venit mai târziu pictorițe cu renume. Intre ele 
erau, afară de d-șoara Camilla Neumann, surorile 
Hedviga și Augusta Kochanowschi, Lizi Seracin, 


a depus acest bărbat pe altarul artei, al bisericii 
și al neamului său. 

E. Sfârșitul. In anul 1888 sau poate chiar 
1889, Bucevschi se întoarce la dorința și stăruința 
prietenului său, mitropolitul Silvestru, la Cer- 
năuți. Mutarea la Cernăuţi va fi fost determinată 
poate și de boala sa, care se accentua tot mai mult. 
Credincioasa sa losefina Scherrer i-a urmat în 
noul domiciliu. Bucevschi i-a închiriat o locuință 
modestă în prima casă din Strada « Seminarului », 
înapoia palatului ce s'a clădit ulterior pentru con- 
silierii și profesorii Facultăți de Teologie. Ate- 
lierul său Bucevschi îl avea în corpul din stânga 
al reședinței mitropolitane la etajul I. Avea la 
dispoziţia sa mai multe camere mari, care cu- 
prindeau un adevărat muzeu. Era un colecționar 
pasionat. Dădea şi ultimul ban pentru un obiect 
de artă, pentru un lucru frumos ce-i plăcea! 
Covoare vechi persane, șaluri turcești, porțe- 
lanuri vechi, broderii rare pe mătase, etc. In 
atelier știa să păstreze totdeauna cea mai exem- 
plară curățenie, contrar tradiției proverbiale din 
vieața artiștilor boemit. 

Mitropolitul Silvestru simția nevoia să-l vadă 
zilnic şi să-i destăinuiască toate gândurile sale. 
«Este duios să auzi povestind — ne spune Orest 
Luţia— cum o slugă vine în toată dimineața 
pâfâind în atelier şi-i zice: « Înalt Prea Sfinţitul 
aşteaptă să vină d-l pictor la cafea», Și era cu 
cine sta de vorbă, căci pictorul Bucevschi era 
om cult, care văzuse multe și știa să povestească, 
atunci când își deșcleșta gura. li plăceau foarte 
mult discuțiile, dar nu cele gălăgioase și vehemente. 
Peste tot era un bărbat cu mult tact și multă rân- 
duială în vieaţa sa. Avea o inimă nobilă și o fire 
aristocratică în înțelesul cel mai bun al cuvân- 
tului ». Iar la alt loc: « Prietenia respectuoasă ce-i 
lega pe acești doi bărbați însemnați ai neamului 
nostru în Bucovina ne aduce aminte, parte de 
papii Romei, cari entusiasmaţi pentru artă chemau 
pe artiștii celebri la curtea lor, folosindu-i spre 
glorificarea bisericii, acoperindu-i cu onoruri și 
întreținând cu dânșii legături de prietenie, parte 
ne aduce aminte de epocile fericite ale neamului 
și ale bisericii noastre când înalte feţe bisericești 
se puneau în fruntea mișcărilor culturale și arti- 
stice din ţară. Astfel și figura energică și strălu- 
citoare a neuitatului prelat Silvestru, se desprinde 
și mai luminoasă de pe fondul artistic creat de 
penelul pictorului arhidiecezan ». 

În timpul din urmă se ocupa —pe cât îi în- 
găduia sănătatea sa șubredă — mai mult de pic- 
tura bisericească. 





Ştefan cel Mare (originalul la Roman), 
lucrat de Bucevschi 


fiica generalului român bănățean Seracin, o dom- 
nişoară Hartingh din Basarabia, d-na Olga Mo- 
rariu născută Stamati-Ciurea, nora mitropolitului 
Silvestru, şi d-ra Ghenia Cocinschi. "Toate elevele 
elogiau cu unanimitate distinsele calități ale mae- 
strului lor și-i păstrau cea mai frumoasă amin- 
tire. 


1) Fiica mitropolitului Arcadie Ciupercovici, fostului igu- 
men dela Putna. 





L-am cunoscut mai deaproape pe unchiul Bu- 
cevschi în toamna anului 1890, când am venit 
la Universitatea din Cernăuţi. Era încă tot om 
frumos, înalt, cu barba neagră. Se pieptăna 
cu cărare la mijloc. Era de o corectitudine per- 
fectă în ce priveşte îmbrăcămintea și avea o în- 
fățișare pronunțat distinsă. 

Era bine văzut și apreciat ca pictor și ca om 
de toată lumea bună a Cernăuţilor. Serbându-și 
mitropolitul Silvestru jubileul de so ani de preo- 
ție, unchiul fu rugat de patronii bisericești 
din Bucovina să picteze adresa omagială. Era în 
prietenie cu generalul Seracin și cu alte distinse 
personaje din Cernăuţi. Mie și vărului meu Epa- 
minonda Grigorovici, studenți în drept și « Ju- 
nimeni » 1), ne spunea adesea să-l vizităm, dar noi, 
sfioşi cum eram, nu prea cutezam să dăm pe la 
unchiul, deși pe mine mă atrăgea și omul Bu- 
cevschi, nu numai tablourile și piesele de artă ce 
le avea acasă și în atelier, alături de o bogată bi- 
bliotecă din care nu lipseau cronicile lui Kogăl- 
niceanu, Alecsandri, C. Negruzzi ș. a. Biblioteca 
sa mai conţinea pe scriitorii clasici germani în 
ediție de lux ilustrată, pe Don Quichotte și Biblia 
ilustrată de Dore, firește apoi diverse istorii de 
artă în limba germană și franceză. Dintre operele 
sale se găseau atunci în posesiunea sa « Bacanalul », 
«Bacanta », «Dante în exil» (pe care actualul 
notar public d-l Florea Lupu le-a cumpărat mai 
târziu la Viena dela Iosefina Scherrer), moartea 
« Cleopatrei », « Ofelia » 2), o țigăncușă cu tulpan 
roșu în cap, șezând pe iarbă (trecută în proprie- 
tatea doamnei Olga Morariu, schiţa pentru por- 
tretul lui Ştefan cel Mare (acum în posesiunea 
D-nei profesor Leca Morariu). Minunate porțe- 
lanuri, farfurii, în cari Bucevschi era neîntrecut 
meșter, înfățișând busturi de femei frumoase (în 
posesiunea D-nei Leca Morariu și a vărului meu 
Epaminonda Grigorovic:) *). 

n conversație era de un foarte plăcut umor. 

Făcea haz de arta diaconului Ignatie Ianovici, 
care fusese și el la Viena pentru a deprinde pic- 
tura și căuta să-l imite pe Bucevschi în toate 
aducându-și... chiar și o menajeră vieneză la 
Cernăuţi. 

Avea cuvinte de laudă pentru o seamă de eleve 
ale sale, ca d-ra Camilla Neumann și o d-ră Pod- 
narescu. 

Pe Eugen Maximovici îl prețuia mai mult ca 
desenator decât ca pictor. 

Înființându-se la Cernăuţi societatea studen- 
țească cu caracter confesional catolic « Unitas», 
Bucevschi fu de părere că și studenții români ar 


1) Membri ai Societății studenţeşti « Junimea» din Cer- 
năuți. 

2) În posesiunea d-rei Camilla Neumann. Cernăuţi, Str, 
Jancu Flondor 21. 

3) Cernăuţi, 


trebui să-și aibă un astfel de cuib al lor cu ca- 
racter confesional ortodox, gând exprimat și de 
mitropolitul Silvestru Morariu. 

Altădată, aducându-se vorba ori de unul dintre 
nepoții săi să termine liceul și să urmeze studiile 
universitare, Bucevschi a spus că nu-i neapărată 
nevoie, dar în orice situație ar fi, să fie om întreg 
(dein ganzer Mann»). 

Inaintea Crăciunului 1890, plecasem de vacanţă 
acasă la Comănești. riste sărbători care ne-au 
adus telegrama Iosefinei Scherrer, anunțându-ne 
disperată îmbolnăvirea gravă a « Herrl »-ului ei 
(« Das Herrl » îi zicea Nemţoaica). Duioasa și de- 
votata noastră « mamă » Elena Bucevschi a plecat 
atunci imediat la Cernăuţi pentru a-și îngriji 
fratele cu un rar devotament. Zi și noapte a fost 
nelipsită dela căpătâiul bolnavului, muribundului, 

Răpus de ftizie, Bucevschi s'a stins în ziua de 
13 Februarie st, n. 1891, neimplinind vârsta de 
45 ani, 

Prin testamentul făcut și-a lăsat toată averea, 
deci toată comoara de tablouri și lucruri de artă 
Iosefinei Scherrer. 

Cu prețul realizat din vânzarea unor tablouri 
mărunte, losefina Scherrer i-a ridicat crucea de 
piatră din Cimitirul Cernăuţi (Horecea) pentru 
a se întoarce apoi la Viena. A fost un noroc că 
mai târziu actualul notar public din Cernăuți, 
d-l D. Florea Lupu, apreciind valoarea lui Bu- 
cevschi, a salvat ceea ce se mai găsea la Iosefina 
Scherrer și ce era pe cale să se piardă, ca atâtea, 
nenumărate lucrări ale lui Epaminonda Bucevschi, 
în noianul Vienei și al lumii mari... 

Cunoaștem lucrări de ale lui Bucevschi în pose- 
siunea următoarelor persoane: 

La Cernăuţi: Prof. Traian Bărgăuan, Insp. sil- 
vic Mihai Boldur, familia Vasile Boldur, Ing. Alci- 
biade Cărăuș, Ing. Charwat, D-na Fangor, d-na 
Ing. Artemie Găina, familia Octavian Gheorghian, 
Prof. Dr. Vasile Gheorghiu(?), Prof. Emilian Go- 
raș, d-na Epaminonda Grigorovici, d-na Olga Gri- 
gorovița, Dr. Eusebie Isopescul, Ing. Teofil Iva- 
novici, d-ra Kochanowski, Dr. Florea Lupu, Dr. 
Petre Luţia, d-na Prof. Leca Morariu, d-na Olga 
Morariu, d-soara Camilla Neumann, Protopopul 
loan Popescul, prof. Alecu Procopovici, Prof. Cle- 
mentie Popovici, cons. eparh. Gh. Şandru, Cons. 
Claudiu Ştefanelli, d-rul Zaloziecki. 

La Ostrița: Pr. Tit Gheorghian. 

La Cosmin: Protopop Eugen Jancovschi. 

La Petriceni: Pr. Ştefan Cepișca. 

La Rădăuţi: Adalbert Paul, magistrat. Prof. 
Dionisie Sorocean. 

Mânăstirea Putna. 

La Suceava: fiica prof. Samuil Isopescu, fa- 
milia Şandru-Ilișești. 

La Câmpulungul mold.: avoc. Criclevici. 

La Baia-Mare: Alexandru Racotz Fihp. 

La Roman: Fundaţia Episcopului Melchisedec. 


La Bucureşti: Academia Română, Cons. Cor- 
neliu Gheorghian. 


e 
X X* 


Într'o scrisoare datată Viena 10 Octomvrie 
1872, Epaminonda Bucevschi iscălește cu iniția- 
lele E. A. B. Și unele tablouri ale sale sunt sem- 
nate cu aceste iniţiale, cele mai multe însă nu de 

mâna lui, fiindcă Bucevschi nu obișnuia să iscă- 
lească decât tablourile desăvârșite, ci, mult mai 
târziu după moartea lui, de pictorul Eugen Maxi- 
movici, pentru a arăta că aceste lucrări sunt în 
adevăr ale lui Bucevschi. Iniţiala A., derivă din 
numele Anibal, pe care și l-a ales și de care se 
servea. 


CORNELIU GHEORGHIAN 





Mormântul lui Ep. Bucevschi în cimitirul dela Cernăuţi 

